text:
Igikoma kirimo amata ni ingirakamaro kurusha ibindi byose ku buzima bw’umwana wacutse akiri muto.
Mukamuyange Léoncie, ni umubyeyi ukora mu kigo nderabuzima cya Kiyanzi ku Rusumo, muri serivisi yo kwita ku bana,yatubwiye ko iyo ucukije umwana akiri muto ugomba kumwitaho ukoresheje ikinyobwa cy’imvange y’ibinyampeke ( SOSOMA), cyangwa mu gihe utabonye ubushobozi ushobora gukoresha ibyo ufite ariko hakitabwaho uburyo biteguwe, kandi hakoreshejwe amata.
Ibikoresho
Ifu y’amasaka cyangwa
Ifu y’ibigori
Amata y’inshyushyu
Isukali
Uko bitegurwa ( koresha ibikoresho biringaniye ukurikije urugero ushaka)
Teka amata ashye uyashyire mu kintu gipfundikirwa
Ushyira amazi ku muriro agashya
Fata ifu uyishyire mu mazi akonje uvange bibyare imvange ariko ifashe
Shyira iyo mvange mu mazi yahiye uvange akanya gato, urekereho.
Rekera ku muriro umwanya munini nk’iminota 20
Shyiramo ya mata ku buryo ubona bihinduye ibara bigasa n’umweru.
Shyiramo isukali ucanire umwanya nk’iminota 20.
Gikureho ugishyire mu gikoresho gisukuye
Nyuma ushobora kugiha umwana.
Gena amasaha yo kukimuha ku munsi.
Ikinyobwa waha umwana wacutse imburagihe.
Igikoma kirimo amata ni ingirakamaro kurusha ibindi byose ku buzima bw’umwana wacutse akiri muto.


c: text/html

text:
Itangazo rigenewe itangazamakuru
ITANGAZO No Ishema 2018/05/001
« Guharanira IMPINDUKA bitangirira mu gikari ».
1.Ishyaka ISHEMA ry’u Rwanda rirakataje mu kwivugurura kugira ngo ryiyongerere ubushobozi bwo kugera ku ntego ryiyemeje yo GUTINYURA Rubandigoka igahagurukira kwigobotora ingoyi y’igitugu cy’Agatsiko k’ABANYAMURENGWEBAGASHIZE barangajwe imbere na Jenerali Paul Kagame.
2.Muri urwo rwego, ndamenyesha ABATARIPFANA bose, abakunzi b’Ishyaka ISHEMA n’Abanyarwanda muri rusange ko kuri iki cyumweru taliki ya 7/5/2018 abayobozi bose b’Ishyaka Ishema ry’u Rwanda bagize Komite Nyobozi Yaguye bazahurira mu mwiherero wo kungurana ibitekerezo, kurebera hamwe ibibazo biremereye bibangamiye rubanda muri iki gihe no gutora Komite Nyobozi nshya.
3.Tubazirikane kandi tubasabire guhora ari intangarugero mu kubahiriza Indangagaciro z’Ukuri, Ubutwari n’Ugusaranganya.
Bikorewe i Paris,
Taliki ya 4/5/2018.
Padiri Thomas NAHIMANA,
Umunyamabanga Mukuru.

robotstxt: allowed

filter: keep


text:
Message 25.05.2013
Ubuzima bushya bwo muri Kristo Yesu
Abari muri Kristo Yesu nta nteka bazacirwaho,niba turi muri We by,ukuri twaramuhaye ubugingo bwacu bwose.Yesu yazanywe no kutubohora adukura mu bubata bw,ibyaha n,urupfu. Romains 8:1-3
Ku musaraba I Gologota Yesu yambaye umubiri w, icyaha acira ibyaha bya kamere ho iteka,niko yabashije gutsinda ibyari byarananiranye kubw,intege z,imibiri yacu.
Ni gute tubona ubwo buzima bushya?
Kwihana ibyaha no kwakira Umwami wacu Yesu Kristo
Kubatizwa no guhabwa Mpwemu w,Imana.
Yohani umubatiza niwe wabaye integuza y,Umwami Wacu Yesu abwiriza abantu ibyo kwihana no gutegura inzira y,Uwiteka,ati Ubwami bw,Imana buregereje. Luc 3:4-6
Iyo wihanye ibyaha ukakira Umwami wacu Yesu Kristo,haba hasigaye ko ubatizwa kugirango wiyambure umubiri w,icyaha uhabwe umubiri mushya n,imbaraga zo kunesha icyaha.
Umubatizo n,iki?
Jean3:3-6,Acte 9:17-18
Gupfana n,Umwami wacu Yesu Kristo ukazukana nawe.Guhamba umubiri w,icyaha ngo uhabwe umubiri mushya,umutima mushya,ibitekerezo bishya.Mu mubatizo ni ukwiyuhagira ibyaha,maze hakaza ihinduka muri wowe kuko uba ubaye icyaremwe gishya,ugahabwa ubushobozi bwa Mpwemu w,Imana.
Yesu yaje kutwereka inzira Niwe Nzira Ukuri n,Ubugingo nta wujya kwa Data atamujyanye. Jean14:6
Nawe yarabatijwe mbere yuko atangira mission yari yamuzanye,amaze kubatizwa ahabwa Mpwemu w,Imana mu iijwi rivugira mu ijuru ng,uyu ni Umwana wanjye nkunda nkamwishimira.Matayo3:13-17
Mu mubatizo habaho confirmation yuko uri umwana w,Imana nkuko ijwi ryavugiye mu ijuru Yesu abatizwa kandi Imana ikakunezererwa .
Ni ugukorana isezerano n,Imana rikwinjiza mu muryango w,abana b,Imana ukaba ubaye umugeni wa Kristo yakoye amaraso ye.Ni ugukora alliance na Yesu
Kristo ko ubaye uwe burundu.Kwemera ko wemera urupfu ,izuka rye
Ni ugusenya alliance zose wari waragiranye na satani ukamusohora mu buzima bwawe no mu byawe byose,ukamuhakana n,ibye byose .
Umubatizo ni urufunguzo rutuma tubona acces ku buzima bushya no kunesha ibyaha.Yesu yagiye ku musaraba ngo abambe ibyaha twe icyo adusaba ni umubatizo ngo natwe duhambe ibyaha,twakire imbaraga z,umusaraba wa Yesu duhabwe ubushozi bwa Mpwemu w,Imana atuyobore muro iyo nzira nshya yo kwezwa.
Mu mubatizo harimo imbaraga zitubohora mu ngoyi y,ibyaha,za mbaraga zazuye Umwami wacu Yesu Kristo zizura n,imibiri yacu zikayihindura mishya.Romains8:10. Mission yacu yo gukorera Imana iba itangiye,tukayishingira intahe dushize amanga nta bwoba.Acte 22.12-16
Paul amaze kwihana no kubatizwa yarahagutse akorera Imana ashize amanga.Acte9:17-20.
Umubatizo utuzanira umunezero w,Imana n,amahoro yayo.Acte 8:36-40.
Mumubatizo duha umutima wacu Yesu Kristo akaba ariwe uwurinda kandi nta kintu na kimwe gishobora kuwumukura mu kuboko.
Icyo Yesu adusaba ni ukugumana ubwo buzima bushya tukirinda kongera gusubira mu byaha ,yatubohoye ahubwo tumuhe imibiri yacu ibe ibitambo bizima bishimwa n,Imana tudatwarwa n,irari ry,imibiri yacu ahubwo tuyoborwa na Mpwemu w,Imana.Romains6.1-11


text:
Ubwo bari bageze kuri gahunda yo gutera intanga, hagaragajwe impungenge z’imigendekere myiza yayo kuko mu bakozi b’imirenge 18 bashinzwe ubworozi, umwe gusa ni we wagaragye ko azi gutera intanga.
Senetari Karangwa Chrysologue yatunguwe n’ireme ry’uburezi aba bakozi bavomye aho bize.
Yagize ati “Mbega amashuri yacu! Nimutabare aba bantu mubigishe.”
Senateri Dr Bajyana Emmanuel yagize ati“Birasekeje, kubona aborozi bo muri Nyagatare bohereza abashumba kwiga gutera intanga hariya i Masaka, abavuzi b’amatungo mukaba mutazi gutera intanga, ibyo ni ibindi bibazo. Nibibananira muzambwire mbigishe.”
Bamwe mu bashinzwe ubworozi mu mirenge bavuze ko babyize mu magambo gusa, batigeze babikora kandi ko batabonye amahugurwa.
Kankindi Leoncie, umuyobozi w’akarere wungirije ushinzwe iterambere ry’ubukungu yavuze ko aba bakozi ari bashya, bamaze amezi umunani gusa bari mu kazi bakaba batari bahugurwa ku gutera intanga.
Nuwumuremyi Jeanine Uhagarariye ikigo cy’Ubuhinzi n’Ubworozi, RAB mu ntara y’Iburengerazuba yemeza ko bihangayikishije ariko kuba ikibazo kibonetse bagiye kubahugura.
Ati “Nibyo koko ibyo birahangayikishije n’umuntu wese yabyibaza kuko niba gahunda ya leta ari ugutera amatungo intanga hagomba kuba abantu bo kuzitera no kugeza iyo serivise ku baturage ariko ba ‘veterinaire’ nk’uko akarere kabisobanuye ni bashya mu kazi, amahugururwa ni ngombwa.”
Akomeza agira ati “RAB ifite gahunda irambuye yo kugenda babahugura nubwo baba barabyize ariko guhugurwa ni uguhozaho, ushobora no kubyibagirwa cyangwa utarabyize neza, cyangwa se na tekinoloji nshya utarayize, nyuma y’ibyumweru bibiri baraba bavuga urundi rurimi. Birumvikana iyo serivise idatanzwe neza haba hari ingaruka.”


text:
Inkuru: Imana ibaho? -Umwogoshi
Umugabo yagiye muri barbershop(aho bogoshera) noneho uko umwogoshi atangiye kumwogosha batangira kugirana ikiganiro kiza pe, bakomeza kuganira bigera no ku ngingo y’imana, umwogoshi ati “ngewe burya sinemera ko Imana ibaho, icyo bigusaba ni ukujya ku muhanda ukirebera ukuntu Imana itabaho, ubwose iyo Imana iza kuba ibaho ni gute kw’isi haba hari umubabaro ungana gutya?, ni gute abantu bakwicwa n’inzara ireba kandi ngo ari nziza? Ni gute Imana igira urukundo yakwemera ko ikibi kiba kw’isi?”; uwo mugabo arita mu gutwi ariko ntiyagira icyo avuga kuko atashakaga kujya mu manza nyinshi; arangije kogoshwa arahaguruka agisohoka aba abonye hanze umusabirizi(beggar) ufite imisatsi miremire cyane isa nabi ifite umwanda, ahita agaruka abwira wa mwogoshi ati “uzi n’ikindi!!, abagoshi ntibabaho.”; umwogoshi ati “ni gute ushobora kuvuga gutyo kandi undeba ari ngewe umaze no kukwiyogoshera?”.
Umugabo ati “kuko iyo abogoshi baba bariho, nta kuntu haba habaho abantu batogoshwe bafite imisatsi yabakuriyeho ifite umwanda nk’iyuriya mugabo uri hariya hanze.”.
wa mwogoshi ati “ahhhh, erega umwogoshi we abaho ni uko abantu batajya baza batugana ngo tubafashe tubogoshe.”.
wa mugabo ati “Nibyo koko, n’Imana ibaho ni uko abantu batayishaka, batajya bayigana ngo ibakize imibabaro yabo.”
Zabuli 14:1 Umupfapfa ajya yibwira ati “Nta Mana iriho.” Barononekaye, bakoze imirimo yo kwangwa urunuka, Nta wukora ibyiza.


text:
Mu gihe umwuka ukomeje kuba mubi hagati ya Amerika n’ibihugu byinshi by’abarabu ku ngingo y’uko Yerusalemu yaba umurwa mukuru wa Israel, kuri ubu Donald Trump ntashimishijwe n’uburyo ibihugu bigera ku 180 hirya no ku isi byatoye umwanzuro w’uko bidashyigikiye icyo gitekerezo.
Mu kiganiro Trump yagiranye na bamwe mu bayobozi batandukanye muri White House, yavuze ko ibihugu byose bitigeze bibashyigikira muri uyu mugambi, ngo bikwiye gufatwa nk’abanzi ba Amerika kuko ngo byakoze ibihabanye n’umugambi wayo.
Yongeyeho ko nta mpamvu yuko amafranga yose Amerika yabitangagaho yakomeza gusohoka mu gihugu kandi n’ubundi ibyo bihugu bitagaragaza ko bishyigikiye umugambi wazo. U Rwanda ruri mu bihugu byahisemo kwifata kuri uyu mwanzuro.
Ibitekerezo
Urabeshya Yesu ,Yezu ntiyishwe n'abayahudi yishwe n'abaromani mujye musoma neza bibiliya n'amateka Kanda hano umusubize
Wowe witwa RUKUNDO,ntabwo ari Abaroma bishe YESU.Niba uri umukristu,soma neza urasanga YESU yaricishijwe n'Abayahudi.Uribuka Roman Governor witwaga PILATO yanga kwicisha YESU,hanyuma Abayahudi bakamushinja ibinyoma,bakavuga bati "Mubambe mubambe" ?? Yagambaniwe n'Abayahudi,ashinjwa n'Abayahudi.Icyo abasirikare b'abaroma bakoze,ni ukumushinyagurira abambwe ku giti.Ariko se nibuze uremera ko kugeza n'ubu Abayahudi batemera YESU??Niyo mpamvu batakiri ubwoko bw'imana nkuko benshi mwibeshya kubera amaranga-mutima gusa.Umukristu agendera kuli Bible.Ntabwo agendera kuli sentiments nk'abandi bantu b'isi. Kanda hano umusubize
Abantu benshi bibeshya ko ISRAEL ikiri ubwoko bw'imana.Kera koko,ISRAEL yumviraga imana yabo yitwa Yehova.Byatumye imana nayo ibakunda,ndetse ibaha umwami witwaga SOLOMON wubatse Urusengero rwa Yerusalemu.Ariko nyuma yaho,Abayahudi banze kumvira imana,ndetse bica n'umwana wayo YESU KRISTO mu mwaka wa 33.Guhera ubwo,imana yarabanze,ndetse yohereza Abaroma basenya YERUSALEMU n'Urusengero rwayo mu mwaka wa 70.YERUSALEMU yaje gufatwa n'Abarabu/Abaslamu. Ubu YERUSALEMU igabanyijemo kabiri:Igice cy'Abarabu n'igice cy'Abayahudi.Bible isobanura neza ko abantu bose batemera YESU nk'umwana w'imana itazabaha ubuzima bw'iteka (Yohana 3:16).Abayahudi kugeza n'ubu ntibemera YESU.Niyo mpamvu batakiri ubwoko bw'imana.Tujye twemera ibyo Bible ivuga,aho kugendera ku maranga-mutima. Kanda hano umusubize


text:
Mu guhitamo imbuto z’ingenzi hashingiwe ku kureba izifitiye umumaro munini umubiri ku buryo zibuze umubiri wagubwa nabi, hashingiwe kandi ku kuba izi mbuto ziboneka ku buryo bworoshye no ku giciro cyoroheye buri wese.
Ese zimwe muri izo mbuto ni izihe?
Umuneke: Umuneke uzwiho kugira akamaro gakomeye mu buzima bw’umuntu aho uzwiho kuba ufasha cyane mu igogora ry’ibyo umuntu aba yariye, aha bamwe mu bashakashatsi bagiye bavuga ko uramutse ufashe umuneke umwe ku munsi byatuma wirirwa neza umunsi ukarinda wira ufite akanyamuneza k’umuneke umwe wariye mu gitondo.
Pomme: Amakuru dukesha bamwe mu bashakashatsi bagerageje urubuto rwa pomme basanze kurya pomme imwe ku munsi byirukana muganga bishatse kuvuga ko uramutse ugiye urya pomme nibura imwe buri munsi ntaho ushobora guhurira n’uburwayi, aha rero aba bashakashatsi babivuze neza mu ndimi z’amahanga bati” une pomme par jour chasse le medecin” pomme rero ngo yibitsemo ibinyabutabire bifasha umubiri kugira ubuzima bwiza.
Inanasi: Burya ngo inanasi ni urubuto rwiza ku bantu bafite ikibazo cy’isukari nke kuko ari isoko nziza y’isukari kandi idashobora kugira ingaruka ku mubiri w’umuntu, uramutse ugiye urya inanasi buri munsi warushaho kugira ubuzima buzira umuze.
Avoka: ni urubuto rwiza cyane, kuko rufite umwihariko wo kuba rukungahaye kuri vitamine zirenga icumi(10), ndetse ikaba ifasha cyane ku bantu bifuza kugabanya ibiro, kuko iyo wayiriye ukomeza kumva uhaze, bityo ugatakaza, ubushake bwo kurya buri kanya,
Ibinyomoro: Ibinyomoro ni imbuto z’ingenzi cyane, zikaba zifite umwihariko wo kuba zifitemo ubushobozi bwo kongera amaraso mu mubiri, uwariye ikinyomoro, nibura kimwe ku munsi, ntashobora kugira ikibazo cyo kugira amaraso make kizwi nka Anemie.
Mu gihe uhisemo gufata izi mbuto ku mafunguro yawe, ni byiza kuzisimburanya kugirango ubone intungamubiri zitandukanye ziganje muri zo, ni byiza kandi kuzirya zitaruma kuko aribwo ziba zifitemo intungamubiri zihagije.
Src: passeport santé


text:
Abize amateka ya kera y’ibihugu byagize iterambere mu bukungu, umuco n’igisirikare kurusha ibindi ku isi bize ubwami bwa Maya bwari buherereye mu gice ubu kirimo ibihugu bya Mexique na Guatemala, Belize, El Salvador na Honduras.
Nubwo abahanga mu mateka ya kera y’Isi bavuga ko u Bugereki bwari buteye imbere kurusha indi mijyi mu byerekeye ubwubatsi n’igisirikare, vuba aha abahanga mu byataburuwe mu matongo bo muri Mexique bavumbuye mu mashyamba y’inzitane ya Guatemala inyubako z’imitemeri(pyramids), ingoro nini n’imihanda minini byerekana ko ubwami bwa Maya bwari buteye imbere kurusha u Bugereki.
Bavumbuye mu gace kitwa Peten inyubako zigera ku bihumbi 60 batari basanzwe bazi. Aka gace ka Peten kari hafi y’ibihugu bya Mexique na Belize.
Izi nyubako zari zikikijwe n’iminara y’abarindi myinshi kandi miremire n’indake…ibi bikaba byerekana ko wari umujyi uteye imbere ariko uhora uhanganye n’ibitero by’abanzi.
Ubuvumbuzi bwa bariya bahanga mu byataburuwe mu matongo bwaberetse ko abari batuye Maya mu myaka 1500 ishize bari bafite iterambere riruta cyane iryo Abagereki bo ku gihe cya Pericles bari bafite.
Ndetse ngo aba Maya barushaga iterambere abari batuye u Bushinwa bwo mu gihe cy’ubutegetsi bw’aba Han ((206 BC–220 AD).
Kugira ngo bashobore kumenya ibiri muri ririya shyamba ry’inzitane rya Peten abahanga bakoresheje ikaranabuhanga ryo gufotoramo rikoresha imirasire bita Laser.
Bagenekereje basanze uriya mujyi wari utuwe n’abantu batari munsi ya miliyoni 15, bahoraga biteguye urugamba kubera ibitero byaturukaga hirya no hino bije kubasahura.
Prof Stephen Houston wigisha ubuhanga mu kwiga ibyataburuwe mu matongo muri Brown University yabwiye BBC ati: “ Mu myaka 150 abahanga biga ku ba Maya ubu nibwo tuvumbuye ikintu gikomeye kurusha ibindi.”
Indege ikoresha ubuhanga bwa LiDAR bwo gusesengura amafoto niyo yafashije abahanga kubasha kubona neza buri kandi kagize igice bafotoye. Iyi LiDAR kandi bari bayihuje n’irindi koranabuhanga rifasha mu kumenya ahantu n’ibyerekezo bita GPS(Global Positioning System).
Ibyo babonye byaberetse ko kariya gace kari gatuwe n’abantu benshi bakubatsemo inzu zikomeye kandi zikikijwe n’inkuta ndende. Hari urukuta babonye rufite uburebure bwa kilometer 14 zo gutambika.
Uduce two muri uriya mujyi twahuzwaga n’imihanda minini kandi abahatuye bari bafite uburyo bwo kuhira imyaka yabo ndetse no gukora amaterasi y’indinganire kugira ngo bazamure umusaruro w’ubuhinzi.
Imwe mu nzu y’umutemeri(pyramid) bavumbuye basanze ifite uburebure bwa metero 30 z’ubujyejuru ariko mbere abantu bakekaga ko ari agasozi gato kibera mu ishyamba.
Aba Maya kandi basanzwe bazwiho kuba abahanga mu mibare
Ubwami bw’aba Maya bwabayeho mu mwaka 1000 Mbere ya Yesu. Bwateye imbere cyane hagati y’umwaka wa 250 mbere ya Yesu na 950 Mbere ya Yesu.
Mu mwaka wa 900 Mbere ya Yesu imigi myinshi y’aba Maya yarasenyutse kubera impamvu intiti zitaremeranywaho.
Ubwami bw’aba Maya bwari mu gace ubu gatuwe n’ibihugu nka Mexique, Guatemala, igice cya Belize, El Salvador na Honduras… ibi bikaba ari ibihugu byo muri Amerika y’Amajyepfo.
Jean Pierre NIZEYIMANA
UMUSEKE.RW


text:
Biteganyijwe ko urwo ruganda ruzubakwa n’ikigo gikomeye cyo mu Bwongereza cyitwa Unilever.
Muri 2016 nibwo icyo kigo cyasinyanye amasezerano na Leta y’u Rwanda yo guhinga icyayi no kubaka uruganda rushya rw’icyayi.
Ayo masezerano yerekana ko Unilever igomba gushora imari ingana na 40 na 50 y’Amadolari y’Amerika mu kubaka uruganda rw’icyayi, kongera imirima y’icyayi no kurushaho gufasha abahinzi b’icyayi bo mu mirenge ya Kibeho na Munini yo mu Karere ka Nyaruguru.
Gusa ariko yabanje gushora miliyoni 30 z’Amadolari mu guhinga icyayi gusa. Biteganyijwe ko kandi bitarenze umwaka wa 2028 izaba yarahubatse uruganda rutunganya icyayi.
Mu gutangira uwo mushinga, Unilever yatangiye yimura abaturage bari batuye kuri hegitari 816.
Aho bimuye abaturage hahinzwe icyayi, imiryango 228 yahimuwe ituzwa mu mudugudu w’icyitegererezo.
Ku itariki ya 05 Ukuboza 2017, ubwo Paul Polman, umuyobozi wa Unilever yatangizaga ku mugaragaro uwo mushinga wo guhinga icyayi yavuze ko yishimiye gufasha abahatuye kwikura mu bukene.
Ahamya ko bazaha akazi abantu bagera ku 1000 kandi kugeza ubu abagera kuri 600 bamaze kugahabwa. Muri abo bamaze guhabwa akazi 53% ni abagore.
Agira ati “Tuzi neza ko iyo uhaye akazi umugore, muri rusange uba wizeye neza ko bizatanga umusaruro ku bijyanye n’imibereho y’abaturage kuko uba uzi ko hazaboneka ibibatunga n’abana babo bakajya ku ishuri.”
Urwo ruganda nirumara kuzura, icyayi ruzajya rutunganya kizaba gihinze kuri hegitari 4231, harimo hegitari 816 za Unilever na hegitari 3415 zizahingwa n’abaturage, kandi zose zizaba zaramaze guhingwa mu gihe cy’imyaka itatu.
Minisitiri w’ubuhinzi n’ubworozi, Dr.Gerardine Mukeshimana yabwiye abatuye i Nyaruguru ko ari amahirwe akomeye kubona abashoramari biyemeza gushora imari iwabo.
Agira ati “Hari ibindi bihugu biba bifite ubutaka bwiza kandi bwera byose ariko uko igihugu kibayeho bigatuma batabona abashorayo imari. Icyayi mugihingane umurava kugira ngo tubone umusaruro utubutse, maze kizatuzanire amafaranga atubutse.”
Mu Karere ka Nyaruguru hasanzwe inganda eshatu zitunganya harimo urwa Mata, Muganza na Nshiri-Kivu.
Umuyobozi mukuru wa NAEB, Amabasaderi George William Kayonga avuga ko uku kwagura ahahingwa icyayi kutari i Nyaruguru gusa.
Ahamya ko n’i Rutsiro hatangijwe gahunda yo kuzahatera icyayi kuri hegitari 4400. Gusa ho ngo kizahahingwa mu gihe cy’imyaka 10.


text:
Ruhango: Nubwo kwibuka bibera ku mudugudu ntibibuza abayobozi kuba hafi y’abaturage
Ubuyobozi bw’akarere ka Ruhango burahamya ko nubwo igikorwa cyo kwibuka ku nshuro ya 21 jenoside yakorewe abatutsi , cyashyizwe ku rwego rw’umudugudu, bitazabuza inzego z’ubuyobozi kuba hafi abaturage kugirango iki gikorwa kizagende neza.
Umuyobozi w’akarere ka Ruhango Mbabazi Francois Xavier, akavuga ko kuba iki gikorwa cyaramanuwe kikabera mu midugudu, ari mu rwego rwo kugirango abaturage bakigire icyabo, kuko n’ubundi jenoside yakorewe mu midugudu.
Ubwo yatangizaga ku mugaragaro kwibuka ku nshuro ya 21 mu mudugudu wa Ryanyiranda mu kagari ka Musamo, umurenge wa Ruhango, umuyobozi w’akarere ka Ruhango, yashishikarije abaturage bose kuzagaragaza ibikorwa by’urukundo, bafasha abatishoboye mu buryo bwose.
Abizeza ko ntubwo igikorwa cyo kwibuka ku nshuro ya 21 kizabera mu midugudu, ubuyobozi buzaba hafi abaturage. Ati “yego bizabera ku midugudu, ariko abayobozi ku karere, mu mirenge, tugomba kuba hafi abaturage kugirango igikorwa kigende nezaâ€.
Abarokotse Jenoside bari bitabiriye uyu muhango, nabo bagaragaje ko banyuzwe no kuba haratekerejwe ko kwibuka bigomba kubera mu midugudu, kuko ngo basanga abantu bose bazabigira ibyabo ugereranyije na mbere aho wasangaga abantu batitabira barabigeze iby’abarokotse gusa.
Mukarusagara Bernadette utuye mu mudugudu wa Kamabare akagari ka Musamo, mu murenge wa Ruhango, avuga ko ubu nibura igihe cy’ibiganiro, bazajya bamenya abantu cyangwa ingo z’abatitabiriye, bityo bamwe bibatere isoni bitumen bitabira gahunda ziteganyijwe muri ibi bihe.
Umuhango wo gutangiza kwibuka ku nshuro ya 21 jenoside yakorewe abatutsi mu 1994, watangijwe no kunamira ndetse no gushyira indabo ku rwibutso rwa Gikoma rushyinguyemo imibiri y’inzirakarengane.


text:
ISHUSHO Y’UMUNTU SIWE MUNTU- Ev .Maman Furaha
Yanditswe na Imanishimwe Dieudonne April 18, 2018
1Abami:13:18 Na we aramubwira ati”Nanjye ndi umuhanuzi nkawe, kandi marayika utumwe n’Uwiteka avuganye nanjye ati ‘Jya kumugarura umujyane iwawe, arye kandi anywe.’ ariko yaramubeshyaga. Ubusanzwe umuntu yavutse ari mwiza, iyo […]
1Abami:13:18
Na we aramubwira ati”Nanjye ndi umuhanuzi nkawe, kandi marayika utumwe n’Uwiteka avuganye nanjye ati ‘Jya kumugarura umujyane iwawe, arye kandi anywe.’ ariko yaramubeshyaga.
Ubusanzwe umuntu yavutse ari mwiza, iyo yahanzweho n’Umwuka Wera aba mwiza kurutaho, yahangwaho n’Umwuka mubi akaba Umuntu mubi mubi cyane
Tugeze muminsi abantu benshi bafite ishusho ya Gikristo kuko baba mu matorero ya Gikristo, ndetse abenshi bagahabwamo n’inshingano zikomeye, ariko imirimo bakora ya buri munsi igahakana Ubukristo
Ugasanga abantu barasenga bakanasambana, barasenga bakiba , barasenga no kuroga bakaroga, bagasenga ariko no gusinda ntibatangweyo, umuntu agasenga ariko akabeshya abandi bagatendeka kandi atazaba Umugore w’ikipe cyangwa Umugabo w’Umudugudu, Kandi wamusanga murusengero ugasanga yizerwa kurusha abandi,
Mbonereho kubwira Abasore n’Abakobwa ko kuba bakwise Cherie ntibivuga ko washyingiwe, nubwo baba bafashe irembo cyangwa bakoye, gabanya umuvuduko nugera murugo rwawe mubana aribwo uzarwizera kuko Ishusho y’Umuntu siwe muntu.
Ushobora kubwira umuntu ikintu akakubwira ngo yego ukagira ngo aremeye, ariko abasubije yego bose siko baba bemeye, ushobora kubona umuntu aseka ukagira ngo arishimye ariko abaseka bose siko baba bishimye hari n’abaseka bababaye, ndetse bakita abana babo ba Nsekambabaye.
Uyu muntu w’Imana, nyuma yo guca i Beteri avuye i Buyuda, ubwo yaramaze gukora icyo Ijambo ry’Imana ryamusabaga, amaze guhanura ibizaba ku gicaniro cya Yerobowamu ndetse bimaze kuba, nyuma y’ibyabaye yakomeje urugendo adasubije inzira yamuzanye nkuko Ijambo ry’Imana ryari ryamutegetse.
“`Umuhanuzi w’Umusaza w’i Beteri,1Abami:13:14-17 yamusanze munsi y’igiti cy’Umwera, amusaba gusubiranayo nawe, ngo ajye gufungura, maze undi aramuhakanira.
1Abami:13:17 akora ikosa ryo kumumenera ibanga amuha impamvu ituma adasubira inyuma,Aha mbonereho kubabwira ko ibyera byose atari amata, mbere yo kuvuga ko uri umukristo ujye ubanza ujyenzure, kuko ishusho y’Umuntu siwe muntu.
1Abami:13:18, Umuhanuzi w’umusaza kandi yiyitirira Imana, tugeze muminsi abahanuzi b’ibinyoma bamaze kugwira, bityo nkaba mbabwira nanjye ntiretse ko dukwiye guhanga amaso cyane kuri Kristo wabambwe kurusha uko tuyahanga kubahanuzi kuko ishusho y’umuntu siwe muntu.
Muri Matayo 26:47-49 Yuda azana n’igitero cyo kumwica kandi yabahaye ikimenyetso ko uwo ari busome ariwe bari bwice, ntamuntu usoma undi yirakaje bivuga ngo yaranasekaga cyane. *Ishusho y’Umuntu siwe muntu!*
Ev .Maman Furaha


text:
Ingaruka zo kugira ibintu uhisha uwo mwashakanye
Kugira ibintu runaka uhisha uwo mwashakanye bifatwa bk’uburyo bwo kumuca inyuma kuko abashakanye baba bakwiye kubwirana byose nta na kimwe mukinganye. Nyamara abantu ntibajya babyitaho ahubwo usanga bafite utuntu bahisha abo bashakanye nyuma bakazisanga byarabagizeho ingaruka zikomeye.
Bamwe batangira kujya babeshya abo bashakanye mu tuntu duto ugasanga ariko uko waba ubyita byose ko ari ibintu bito biba bizakugiraho ingaruka mu rugo rwawe.
Usasanga abantu bamwe bahisha imitungo minini abo bashakanye barahereye ku tuntu duto. Urugero umugore ashobora gutangira kujya akoresha amafaranga yari agenewe guhaha akayaguramo utuntu runaka yumvaga ashaka. Iyo umugabo we atabimenye ubutaha yongeraho, ubundi akigira inama yo kugir akonti ye azajya ashyiraho amafaranga yo gukemuza utwo tubazo, ubundi agahisha umushahara uwo bashakanye bikazagera aho uzasanga afite imitungo myinshi atazi cyangwa se yanditse ku bandi bantu.
Usibye kuba umutima w’umuntu uhisha uwo bashakanye uhora umucira urubanza, uwo muntu ahora afite n’ubwoba ko uwo bashakanye azamuvumbura. Iyo amuvumbuye rero biba bibi cyane kuko bakaba banatandukana cyangwa bikaba intandaro yo kubana nabi.
Ingaruka zo guhisha ntiziba gusa ku guhishana imitungo kuko no guhishanya amateka buri wese aba yaranyuzemo nabyo usanga bigira ingaruka ku bashakanye. Urugero ni nko kuba wabeshya umusore cyagwa se umusore akabeshya inkumi ko nta mwana afite kandi yarigeze kubyara. Hari aho biger aku rwego rwo kubana uwabeshywe ataramenya amakuru yazabimenya nyuma bamaze kubana bikaba bibi kuruta uko yari kubimenya mbere.
Akenshi kandi guhisha ukuri bijyana no kubeshya kuko iyo umuntu afite ukuri yahishe usanga ahora atanga impamvu zo kubeshya zidashira asgirango arebe ko ikinyoma cye cyamara kabiri kitaramenyekana.
Inama nziza rero ni uko abashakanye bareka kujya bagira ibyo bahishanya cyangwa ngo babeshye kuko uko byagend akose nubwo waba ubyita bito biba bizagir aingaruka ku rugo rwanyu. Uzasanga akenshi ikinyoma kibabaza kurusha ukuri kw’ibyo umuntu yabeshye.
Urugero nko kumva umusore akubwir ako yabyaye umwana biroroshye kubyumva kurusha kuba yarakubwiye ko ntawe yabyaye nyuma ukazabyumva mumaze kubana.
Ibyiza rero ni uko abashakanye cyangwa abateganya kurushinga bagirana ikizer ehagati yabo bakirinda guhishanya no kubeshya niyo byaba mu bintu bita ko ari bito.
Gracieuse Uwadata


text:
Ibikoresho
- 1kg cy’isombe
- ½ cy’Umufungo wa puwaro ntoya
- Puwavro 1 nini
- Amababi 5 ya sereri
- Ibitunguru 2 by’umutuku
- Utuce 10 twa tungurusumu
- ¼ kg y’amavuta y’amamesa
- Ikibiringanya 1
- Inyama z’Imifupa ½ kg
- Onja 2
- Gout 2
- Maggi y’isombe
- ¼ kg cg ibiyiko 3 binini by’ Ifu y’ubunyobwa
- Amazi 4l
- Tegura isombe soma uko isombe zitegurwa
- Fata imifupa uyoze neza uyikatemo uduce turinganiye uzishyire mu mazi akonje nka litiro 3 ushyire ku muriro waka cyane.
- zimaze kubira cyane shyiramo isombe wateguye
- Nibyongera kubira cyane katiramo shyiramo ibitunguru n’ ikibiringanya, hanyuma ugapfundikira
- hashize iminota 45 zibira cyane reba uko bimeze wongeremo amazi ashyushye nk’ibikombe bibiri, ureke byongere bibire cyane
- Nibimara gutogota shyiramo amavuta, maggi sombe, onja na gouts, ukongera ukabireka iminota 45 ukagabanya umuriro kugirango amavuta ashye neza.
- Niba ushyiramo ubunyobwa bushyiremo nyuma y’iyo iminota 45 ubushyire hejuru ntuhite uvanga kuko iyi uvanze birashirira, ukareka nk’iminota 20 ubunyobwa bugashya noneho ukavanga. Ushobora kugenda wongeramo amazi ashyushe make make bitewe n’uko wumva zihiye cyangwa uko uzishaka.
Ni byiza kubahiriza igihe ushyiraho umuriro mwinshi cyane n’igihe cyo kuwugabanya.
Bitegurane n’umuceri udakaranze cyangwa se ubugari.


text:
Ikinyamakuru Standardmedia cyo mu Bwongereza cyakusanyije ibintu bisa nk’ubuswa abantu bose bari mu rukundo bisanga byababayeho, bakabihuriraho ari benshi ku buryo nta watera abandi ibuye.
Gusetswa n’ubutumwa bwo kuri telefoni
Guseka kubera ubutumwa wohererejwe n’umukunzi ni ibintu bibaho cyane cyangwa se iyo wongeye gusubira mu biganiro mwandikiranye ukiyibutsa n’ibihe mwabaga murimo.
Usanga kwibuka ibihe byiza wagiranye n’umukunzi bigusetsa cyane ku buryo umuntu yagira ngo ni telefoni igusekeje kandi ari uko wasubiye muri ibyo bihe.
Wigira nka maneko k’uwo mukundana
Usanga umuntu uri mu rukundo yirirwa agenzura mugenzi we ku mbuga nkoranyambaga, akamenya uwo bari kuvugana igiye iki n’iki, ibi bikiyongeraho gushaka kumenya buri kantu kose kerekeye ubuzima bwe.
Gutangira gukunda ibyo utakundaga
Ikintu gisekeje hagati y’abakundana ni uko usanga umuntu wese uri mu rukundo arimo kugerageza gukunda ibyo mugenzi we akunda niba akunda kureba umupira na we ukabyishakamo kugira ngo umushimishe.
Usanga kandi atangira gukunda ibintu umukunzi we akunda guhugiramo kugira ngo bajye bamarana umwana muri ibyo bibashimisha. Ibi bifatwa nk’aho ari ubuswa kuko usanga mbere warasekaga ababikora ukumva ko bidashobora kukubaho.
Bisaba kubaza umukunzi wawe buri kintu cyose
Bimera nk’aho umukunzi wawe yakubereye ikiyobyabwenge cyangwa aguhora mu bwonko ku buryo biba bitagishoboka ko ugira umwanzuro ufata utamubajije.
Aba ameze nk’umuntu ufite agace atuyemo mu bwonko bwawe ukabanza kumugisha inama, ntabwo uba ukiri umuntu wigenga.
Kurenga imbibi z’aho wagombaga kugarukira
Mu rukundo usanga abantu barenga imbibi bakibabaza bagakora ibibagoye byose ari ukugira ngo bashimishe abo bihebeye.
Iyo urukundo rurangiye usanga umuntu asubiza amaso inyuma maze akivumagura akibaza niba koko ari we wabikoze bikamuyobera.


text:
Ikigo cya Liquid Telecom cyatanze inkunga ku bana babana n’ubumuga bwo kutabona
Ikigo cya Liquid Telecom gikomeye mu by’itumanaho cyahaye inkunga ya miliyoni icumi z’amafaranga y’u Rwanda umuryango wita ku bana bafite ubumuga bwo kutabona witwa Jordan Foundation.
Liquid Telecom ni ikigo cyigenga gitwara ubutumwa buri mu buryo bw’inyandiko, amajwi ndetse no kugeza umuyoboro wa ‘internet’ wagutse mu gice cya Afurika y’Amajyepfo, iyo hagati ndetse n’iy’Uburasirazuba. Yatangiye gukorera mu Rwanda kuva mu 2013.
Ubuyobozi bw’iki kigo n’abagikoramo ku gicamunsi cyo kuri uyu wa 14 Werurwe 2018, basuye abana barerwa n’umuryango wa Jordan Foundation washinzwe na Bahati Vanessa, umubyeyi wibarutse umwana ufite ubumuga bwo kutabona, mu ishavu rye hagashibuka urukundo rwo gufasha n’abandi bameze nk’uwe ariko badafite kirengera.
Liquid Telecom yatanze inkunga ya miliyoni icumi z’amafaranga y’u Rwanda kuri uyu muryango uherereye i Gihogwe mu Murenge wa Jali. Bahati yavuze ko izifashishwa hishyurwa ikibanza cyafashwe cyo kubakamo ishuri rizajya ryakira abana bafite ubumuga bwo kutabona.
Mu ijambo rye, Umuyobozi w’inama y’ubutegetsi bwa Liquid Telecom, Sam Nkusi, yavuze ko igitekerezo cyo gusura uyu muryango no kuwufasha bakigize bashingiye ku nkuru basomye ya Bahati wiyemeje kurera aba bana. Yavuze ko mu buzima busanzwe habaho ibibazo by’ingutu ariko igikomera ni ukugira ikibazo cy’ubuzima ari na yo mpamvu biyemeje gufasha.
Yagize ati “Hari igice cy’Abanyarwanda n’abana bacu bafite ibibazo by’ingutu. Mu buzima hari ibibazo ariko noneho hakabaho n’abafite ibindi bibazo, abatabasha kubona, […] Twasanze hari uburyo natwe twagira uko twifatanya namwe, dushimira n’igikorwa mwakoze.”
Yongeyeho ati “Uku ni ukubibafashamo uko dushoboye muri iki gihe ndetse no mu gihe kizaza tuzakomeza, niyo mpamvu tutabinyujije mu nzego zacu n’ibindi bintu bitwara igihe. Narabitekereje nganiriye na bagenzi banjye turavuga ngo turebe uburyo tuba tubafashije dutanga miliyoni icumi z’amafaranga y’u Rwanda. Aho avuye n’andi azahava, tuzahora tubitaho cyane.”
Yakomeje ashimira Bahati Vanessa watangije uyu muryango wita ku bana bafite ubumuga bwo kutabona, avuga ko ari ubutwari uko yibarutse umwana ufite icyo kibazo agakomeza umutima ndetse akiyemeza gufasha n’abandi bose nka we by’umwihariko ahereye ku baturuka mu muryango ikennye.
Liquid Telecom yakoze iki gikorwa cyo gusura aba bana iherekejwe na Dr. James Ndahiro, Umuyobozi w’inama y’ubutegetsi ya Zigama CSS, uri mu bageze kuri byinshi afite ubumuga bwo kutabona. Nkusi yavuze ko abana basuwe bitaweho bakiga neza na bo bazagera kuri byinshi byiza mu buzima.
Bahati Vanessa watangije Jordan Foundation yashimye inkunga ya Liquid Telecom avuga ko igiye kubafasha cyane ku buryo inzozi zo kubakira aba bana ishuri ryihariye zigiye kuba impamo cyane ko bizabafasha kwishyura ikibanza rizashyirwamo mu Karere ka Gasabo.
Liquid Telecom yatanze inkunga ikwirakwiza umuyoboro mugari wa ‘internet’ ya ‘fibre optique’ ku bigo binini n’ibito, iby’igenga, imiryango mpuzamahanga, amashuri, amavuriro, amabanki, ambasade n’ahandi. Iki kigo gitanga kandi serivisi za Hai fibroniks aribwo buryo bwo kugeza umuyoboro wa fibre optique mu ngo z’abantu. Ibi bijyana no gutanga telefone zitagendanwa uhamagaza ku buntu ku bandi nabo bazifite (hai to hai fibroniks).


text:
Musanze:Abanyarwanda 72 bavuye mu mashyamba ya Kongo basubiye mu buzima busanzwe
Yanditswe na NGABOYABAHIZI PROTAIS
Abanyarwanda 72 baherutse gutahuka bava mu mashyamba ya Repubulika iharanira Demokarasi ya Kongo, basoje ingando bakoreraga mu kigo k’igihugu gishinzwe gusezerera no gusubiza mu buzima busanzwe abahoze mu ngabo.
Bagaragaje ko n’ubwo babaye mu mitwe yitwara gisirikare mu mashyamba igihe kirekire, ariko amasomo bahawe azabafasha kubana neza n’abandi banyarwanda, ndetse bagafatanya kubaka igihugu.
Lieutenant Mfashadusenge Emmanuel, yagize ati “Maze imyaka isaga 20 nzenguruka mu mashyamba ya Kongo, nta nzu, nta mwana wange wiga, nta nka, nta hene, mbese ndi umuntu uzi ko ndamutse ariko ntirirwa.
Ibi ni ibintu nge na bagenzi bange byadusubije inyuma, ariko rero ngo burya habanza ubujiji nyuma ubwenge bukaziraho, nasanze ngiye kuzagwa ku gasi mfite igihugu cyange mpitamo gutaha.”
Yakomeje agira ati:“Nasanze u Rwanda uko barutubwiraga mu mashyamba ndetse no ku maradiyo anyuranye atari ko rumeze, narahageze ndakirwa, ndigishwa mbese ubu ni Paradizo, birambabaza iyo mbonye abana bacu tukiri mu mashyamba baramaraga imyaka 18 batazi gusoma, ariko uw’itatu hano yandika neza avuga icyongereza, igifaransa n’izindi narumiwe ngeze hano, naramwaye rwose.
Twataye igihe twica n’abana bacu mu bwenge, nshimye ariko ko tuvuye hano tuzi gusoma no kwandika ku batari babizi”.
Mfashadusenge akomeza avuga ko ngo yigishijwe byinshi ku bijyanye n’imibanire n’abandi, kwiteza imbere, abyigiye mu kigo cya Mutobo, ahamya ko ari kaminuza u Rwanda rwishyurira buri munyarwanda wese utahutse.
Umuyobozi wa Komisiyo yo gusezerera no gusubiza mu buzima busanzwe abahoze mu ngabo, Mukantabana Seraphine, yagize ati “Igihugu cyacu kihaye intego ko nta muturage wacyo n’umwe uzandagara mu mahanga, ari yo mpamvu usanga Leta y’’u Rwanda buri gihe isaba abari hanze gutahuka.
Mwebwe rero muri abagabo, muri abantu bakwiye gushimwa kuko mwahisemo neza mu gatahuka mu rwababyaye, murasabwa rero gukora cyane kuko ntawasubiza ibihe inyuma, ariko na none nimushyireho umwete mugende ku murongo umwe n’abo musanze, murasabwa kandi kubana neza n’abanyarwanda musanze mu gihugu”.
Yakomeje agira ati:“Nimwicare mutuze, mwirindwe gushyira akaguru aha ngo akandi mugashyire aho ntazi kuko bizabasubiza inyuma, mwumve ubuyobozi bwanyu n’aho abishuka ngo bazongera guhemukira u Rwanda kuko muzi ko byabananiye mubihorere.
Nta kintu muzanye mu ntoki nk’imitungo, ariko na none icya mbere mufite hano ni igihugu cyanyu kandi kizakomeza kubaba hafi muri byose”.
TANGA IGITEKEREZO
Leave a Reply
Be the First to Comment!


text:
News
Home > News > Rusizi: Abavunja n’abacuruza amadevize bitemewe bafatiwe ingamba
Rusizi: Abavunja n’abacuruza amadevize bitemewe bafatiwe ingamba
> 5 April 2016
Ibi ni ibyatangarijwe mu inama yahuje urugaga rw’abikorera (PSF) bo mu Karere ka Rusizi n’uboyobozi bw’ako karere ku wa 09 Werurwe 2016, nk’uko abikorera bo muri aka karere babigaragarije ubuyobozi bw’akarere ngo iki kibazo kiri kugenda gihindura isura cyiyongera.
Habyarimana Martin umwe mu bakora umwuga wo gucuruza amafaranga mu buryo bwemewe n’amategeko avuga ko iki kibazo kiri kugenda gifata intera kuko Abanyekongo baza mu isoko bakabaza ibicuruzwa mu madorari nk’uko bimeze iwabo
Ibyo ngo bituma amafaranga y’u Rwanda ata agaciro bikanabahombya nk’abakora uwo mwuga yagize ati” Biriya bintu bitesha agaciro ifaranga ry’u Rwanda amadovizi iyo yinjiye aba agomba kugira uburyo yinjiramo n’aho abarizwa hakamenyekana ayinjije mu igihugu.”
Akomeza avuga ko umurimo wabo wo kugura no kugurisha amafaranga ubahombera kuko ukorwa n’abantu batabyemerewe kandi bikagira ingaruka mbi ku gihugu.
Bamwe mu bacuruza ayo madevize bavuga ko batunzwe no gukora muri ubwo buryo bunyuranyije n’amategeko agenga ubucuruzi bw’amafaranga y’amadovize ariko nyuma yo gucuruza ngo bayajyana ku bayavunja bityo bakavuga ko batashima icyo cyemezo cyo kubahana.
Kabango Jean yagize ati” Hari abantu bakora akazi ko gucuruza amafaranga hari n’abayafata bagurisha ibicuruzwa byabo ariko iyo turangije gucuruza tuyajyana kuyavunjisha urumva icyemezo cyo guhana ababikora nigishyirwa mu bikorwa bizatubangamira ni bo bakiriya bacu.”
Umuyobozi w’Akarere ka Rusizi Harerimana Frederic yavuze ko hashize igihe bigisha abantu bacuruza amafaranga y’amanyamahanga mu buryo bunyuranyije n’amategeko kubireka ariko ngo nyuma yo kwanga kubicikaho ngo hagiye gukurikizwa ibihana.
Yagize ati” Abantu babonye umwanya wo gusobanurirwa ko ibyo bakora binyuranyije n’amategeko icyo tugiye gukora ni uko nyuma yo kubigisha hagiye gushyirwa mu bikorwa ibihano biteganywa n’amategeko ubu tugiye gufata no gufatira ibihana ababikora.”
Hashize umwaka urenga abavunja bakanacuruza amafaranga y’amanyamahanga mu buryo butemewe n’amategeko baburirwa kubireka.


text:
Ku wa kabiri tariki ya 22 Mutarama 2013 ubwo abagize itorero ry’abarangije amashuri yisumbuye mu Karere ka Nyamasheke batangiraga Urugerero ruzibanda ku bikorwa by’ubwitange mu gihe cy’amezi atatu, aba basore n’inkumi batangiranye n’umuganda wo gutera ibiti ku muhanda wa kaburimbo mu Murenge wa Bushekeri; bakaba baratangaje ko biteguye kwihutisha iterambere ry’igihugu.
Abatangiye Urugerero muri uyu murenge uko ari 82, bavuga ko uyu ari umwanya wo kugira uruhare mu bikorwa byo kwihutisha iterambere ry’igihugu. Umwe muri bo witwa Irihose Callixte, avuga ko gahunda y’urugerero izabagirira akamaro kanini kuko bamaze kumenya ko amajyambere atava mu kirere ahubwo ava mu maboko y’abaturarwanda; bityo bakaba biteguye gufatanya n’abandi mu kwiyubakira igihugu.
Harerimana Edouard urangije amashuri yisumbuye afite imyaka 43, avuga azafasha abana bataye ishuri kugira ngo barisubiremo ndetse yigishe gusoma no kwandika abatabizi kuko ngo yamenye ibyiza byo kwiga n’uruhare bigira ku iterambere.
Niwemukobwa Aline wari uhagarariye Itorero ry’Igihugu, yabwiye abatangiye Urugerero ko ari urubyiruko bakaba ari imbaraga z’igihugu. Yababwiye ko ubupfura batojwe no kumenya gahunda zose za Leta bibaha inshingano zo kuba umusemburo w’iterambere, bakaba bagomba gukurikiza imihigo bahize kandi bakagira n’udushya twihariye.
Abagiye ku Rugerero bazibanda ku bikorwa byo kurwanya isuri no gufata neza ubutaka, ubukangurambaga ku kurwanya ubwandu bushya bwa Virusi itera SIDA, kwigisha kubara, gusoma no kwandika, n’ibikorwa by’isuku yo mu ngo no ku mihanda nk’uko bitangazwa n’Umuyobozi w’Akarere ka Nyamasheke Habyarimana Jean Baptiste.
Umuyobozi w’Akarere ka Nyamasheke yaboneyeho gusaba intore kwinjira muri ibyo bikorwa bakabikorana umutima n’ubwenge kugira ngo bagere ku ntego, kandi bikazabafasha no kwimenyereza umurimo no gukunda igihugu.
Yasabye ababyeyi gufatanya n’abari ku Rugerero no kubaha umwanya kugira ngo bazabashe gutanga umusaruro, kugira ngo gukorera igihugu bibe umuco ku Banyarwanda bose.


text:
Ibi byabereye mu nama rusange y’abavuzi gakondo bibumbiye mw’Ihuriro Aga Rwanda Network yari ihuje abahagarariye abavuzi gakondo mu turere 30 tw’u Rwanda, yabereye mu kigo St François d’Assise ku Kicukiro tariki ya 17 werurwe 2018.
Muri iyi nama, bamwe mu bahagarariye abandi ntibayijemo, harimo n’uwari visi wa mbere w’Ihuriro na komite y’abakemurampaka bakaba bagawe na bagenzi babo kuko nta mpamvu batanze z’uko batazitabira inama.
Perezida w’Ihuriro ry’abavuzi gakondo mu Rwanda Aga Rwanda Network, Gafaranga Daniel, yasobanuye ibyo kopite nyobozi yakoze n’ibyo itegabya gakora bagamije gutez imbere no kuzamura imibereho y’abavuzi gakondo bikaba ari ngombwa ko bagomba guhindura icyerekezo kuko hari ibitari byiza byagaragaye haba muri ubwayo n’abanyamuryango bose bikaba bigomba guhinduka kugirango umuryango wao utere imbere.
Agira ati, « Ndizera ko ubwo bufatanye bwacu twese, buzatuma tuva mu bibi tukajya mu byiza, tukagendera kuri gahunda nta mbereka zirimo gutyo ihuriro ryacu rukazamuka rijya imbere aho kugirango risubire inyuma. »
Abahagarariye abavuzi gakondo mu Turere, bagaragaje ko ihuriro ryagaragaje intege nke mu buyobozi zo kutubahiriza gahunda no kudafata ibyemezo bikwiye nk’abayobozi, ighe kikaba kigeze ngo bihinduke kandi bidatinze.
Bamwe muri bo mu ijwi riranguruye, bavuga ko umwe mu bagize komite nyobozi akaba visi pererzi wa mbere Twambazimana Dieu donné, yagaragaje imikorere mibi asana amacakubiri mu bagize ihuriro ry’abavuzi gakondo mu Rwanda, ateranya abavuzi gakondo na komite nyobozi, akora ibikorwa bigayitse bidakwriye umuyobozi agamije inyungu ze binyuranye n’inshingano ze, ibyo bikaba byarateje umwuka mubi n’ibindi.
Nkuko abahawe ijambo bose babivuga, izi mpamvu zose zatumye bose basaba ko yakwirukanwa ku buyobozi afite mu ihuriro agahita asimbuzwa undi ufite gahunda nzima yo guteza imbere ihuriro nta macakubiri.
Ku rundi ruhande, abahagarariye abavuzi gakondo mu turere, banenze imyitwarire idahwitse ya komite y’abakemurampaka, kubera kutubahiriza ibyemezo by’inama rusange yo kuwa 29 Ugushyingo 2017.
Bagira bati, « Mu nama rusange iheruka twemeje ko umuyobozi w’abakemurampaka azatumiza inama tukigiramo iby’uko umutungo uhagaze ariko ntayabikora, n’uyu munsi abakemurampaka ntibitabiriye inama, bikaba bivugwa ko kimwe na bamwe mu bahagarariye abavuzi gakondo ,uwari visi perezida Dieu donné, yagiye ababuza kwitabira inama ntibaze uyu akaba ari umugambi bafatamije wo kudashaka icyateza imbere ihuriro. »
Bakomeza bavuga ko kubera iyo mpamvu, inamy’abahagarariye abavuzi gakondo mu Rwanda, isaba ko nabo bahagarikwa kuko utaba umukemurampaka utitabira inama ahubwo ubangamira imigendekere myiza y’ihuriro.
Abahagarariye abavuzi gakondo mu Turere tw’u Rwanda bamaze kungurana ibitekerezo bitandukanye kuri ibi bibazo bemeje ko hahita hakorwa amatora bagasimbura uwari visi perezida wa mbere wagaragaweho kubiba amacakubiri mu ihuriro na komite y’abakemurampaka kubera imikoree mibi no gusuzugura inama rusange.
Umubyeyi Jolly, uhagarariye Akarere ka Nyagatare, akaba yari visiperezida wa kabiri yabaye visi-perezi wa mbere,visi-perezida wa kabiri aba Ryaka Jovite, uhagarariye Akarere ka Kayonza. Perezida w’abakemurampaka watowe ni Tuyisenge Aimable, uhagarariye Akarere ka Nyarugenge.
Gafaranga Daniel, Perezida w’Ihuriro ry’abavuzi gakondo mu Rwanda, avuga ko bagiye gushyiramo imbaraga imikorere igahinduka, ibyakozwe nabi bigakosorwa, imyumvire mu mikorere igahinduka ariko ko bitagerwaho nta bufatanye kuri bose. Abasimbuye abatowe nabo biyemeje gufatanya kugirango ibyo biyemeje bishyirwe mu bikorwa ntawe ubangamiye undi mu mikorere hagamijwe iterambere ryabo n’iry’igihugu muri rusange.
Inama rusange y’abahagarariye abavuzi gakondo mu turere, ikaba isaba komite nyobozi ko yategura indi nama rusange bidatinze izigirwamo ibindi bibazo bitabashije kwigwaho kubera umwanya muto, bigashakirwa ibisubizo.
Kagaba Emmanuel, umwezi.net


text:
Boniface Hitimana parle de son parti: l’Union pour la Démocratie et le Fédéralisme au Rwanda (UDFR)
Boniface Hitimana, exilé en France, parle de son parti: l’Union pour la Démocratie et le Fédéralisme au Rwanda (UDFR)…
[daily]xibgs3_boniface-hitimana-invite-de-l-entretien-du-jour-sur-telesud-du-mercredi-20-avril-2011_news[/daily]
Pour plus d’infos sur l’UDFR, visiter le site: http://www.udfr-ihamye.com/
1 comment
- 1 Habukuri { 05.10.11 at 09:38 }
-
Iyi nyandiko yasohotse ku rubuga rwa “Le prophète” muyisuzume maza mube mwasab auriyamugabo abe yatanga ubuhamya bye mu nzego z’ubutabera.
Turatakamba
(mardi, 10 mai 2011 05:13)
Bavandimwe mwese (Abatutsi, Abahutu, n’Abatwa),
Nta na rimwe nigeze ntinyuka kuba nagira ikintu nakwandika kuri izi mbuga, nubwo maze imyaka irenga icumi mu mahanga, bikaba biterwa nuko Perezida Kagame yankuye umutima, kubera ubugome bwinshi mbona FPR yagiriye Abanyarwanda bose, baba Abahutu baba n’Abatutsi. Ahubwo njya nibaza abantu bari mu Rwanda ukuntu bo bameze. Ariko rero nsanze ntakwihanganira kudashyira ino nyandiko ikurikira hano. Ngaho namwe nimwisomere ubu buhamya bw’uyu mugabo Frank Kanyemera. Abanyarwanda twaragowe koko. Imana imurinde, kuko kuvuga ibintu nkibi ntakabuza bazamuhiga bitoroshye. Kagame rwose akwiye guca inkoni izamba akaduha amahoro twese, natwe abasaziye mu mahanga tukabasha gutaha iwacu nta bwoba bwo kwicwa dufite, icyaha twakoze cyonyine aruko twavutse turi Abanyarwanda. Mukomeze mwese mwizere Imana. Ngaho namwe nimwisomere.
Kagame niyemere ibyaha u Rwanda rubone amahoro
Banyarwanda bavandimwe nanditse iyi nyandiko bitewe n`akaga gakomeje kubera murwatubyaye kubera amahano yazanywe na RPF nanjye nahozemo.
Muri make banyarwanda ndagirango mbabwireko twese abatutsi baveye Uganda tudashyigikiye akarengane gakomeje gukorerwa abana b’u Rwanda niyo mpamvu ngiranti” Kagame niyemere ibyaha u Rwanda robone amahoro” nkuko ubutegetsi bwakanguriye abafungwa kwemera ibyaha bakagabanyirizwa ibihano.
Reka mbanze mbibwire muri make nitwa Kanyemera Frank navukiye Uganda munkambi ya Nakivala 1966 nabaye mungabo za NRA kugeza muri 1989 ubwo twiyemezaga gutangira urugamba rwo kubohoza urwatubyaye.Narwanye henshi mugihugu ariko nababajwe cyane nuko ubuyobozi bwacu wabonaga aho kubohoza abanyarwanda ahubwo batubwiragako tugomba gufagiya (gukubura).
Mu byukuli Kagame we yemerako umututsi ari uwo twari kumwe Uganda cyangwa se undi wese wahunze 1959 abasigaye kuli we n’ubuyobozi bwa RPA bari ibipinga byagombaga gupfa kugirango ababyeyi bacu babone aho gutuzwa. Ndagirango mbabwire ngo twishe abahutu turongera turabica. Muri make nkatwe babasirikare bato ntacyo twashoboraga kuvuga kuko uwabaga yakwanga ko abahutu bicwa bamwitaga igipinga ubwo bamukubitaga icyo twitaga Igihozo (agafuni mugahanga) twakitaga igihozo kuko uwo bayikubitaga yahitaga ahora.
Muntambara igihe k`imishyikirano y’Arusha twe twabaga twitegura imirwano ikomeye kuko Afandi yatubwiragako mumateka ntaho umuhutu yasangiye n’umututsi ubutegetsi ko utwo twanya Arusha yaduhaga byari usless, ahubwo twagombaga kuba stand by mu mirwano yise the end of the road. Mubyukuri njye mbona ko twe RPA aritwe twateguye itsembabatutsi n’itsembabahutu twikoreye ubwacu.
Njye ndagirango mbwire all survivors ko nk’abasirikare bo hasi twakoze ibyo twategetswe ngo turamire amagara yacu kuko Major Muvunananyambo yabangamiye iyicwa rya bene wabo nibwo afande PC yabanje kumukubita ifuni ngo hatagira n’undi uzarota gupinga. Njye mubyukuri navugako abahutu twishe ubwacu za Byumba, Kibungo, Kigali, Gitarama , Ruhengeri, Gisenyi,Butare,Kibumba, Katare, Mugunga, Sake,Tingitingi n’ahandi bakubye kabiri nibura abishwe n’interahamwe.
Kuko twari dushyigikiwe niyompamvu twatsinze ndetse twe establishinga Tutsis Genocide nyamara tutirengagije ko Abahutu twishe baruta kure abatutsi bishwe na MRND.Muri make njye nanditse uku kuli kuko n’ubwo nari mugatsiko k`abicanyi ntabwo umugambi wanjye kubwanjye wari uwo kumara abahutu. Gusa mugisirikare ni by order niba utumviye ni Fokafoka(agafuni).
None rero ibu ndi impunzi nanone muri South Africa Johansburg. Numvaga ntifuza kuzaba impunzi ukundi ariko kuva aho nakiriye Yesu Umucunguzi nabonye ko ntakomeza inzira ijya mu ijuru hejuru y`ibyaha twakoze nibwo natangiye kubwiriza ama officers twakoranaga bigeze ibukuru bafashe icyemezo cyo kunyica ngo ntazamena ibanga nibwo naburiwe na LT mugenzi wanjye ntashatse kuvuga izina kubera umutekano we,ubwo nibwo nayobotse iya South Africa muri February 2006.
Ubu mbona ko igihugu cyo mu ijuru kiruta byose kuko n`icyo natangiye amaraso nakirukanwemo n’abibwirako ari abatutsi kurusha abandi, kuko nabumvishije ko ikinyoma RPF yubakiyeho kizatinda ariko kitazarama kandi ko ingaruka zazaba mbi kubana bacu. kuko nitugira umuhutu umwicanyi Umututsi tukamugira uwarenganijwe wishwe. Ngirango abana babahutu bacitse ku icumu rya RPA barimo gukura kuko tutabamaze nkuko PC yabyifuzaga. Ubwo rero murumvako intambara yabo izaba mbi kurusha izayibanjirije. Ndangije nsaba abanurwanda bashyira mugaciro ko barwanya ikinyoma cya RPF na boss wayo Kagame.
Kanyemera Frank
Leave a Comment


text:
Mu karere ka Kicukiro ibyo bitekerezo byatangiye gukusanywa ku Cyumweru tariki ya 30 Ukwakira 2016.
Umuyobozi w’Akarere ka Kicukiro, Dr Jeanne Nyirahabimana yavuze ko ibitekerezo bikusanywa bitazorwamo ibijya muri ’manifesto’ izifashishwa n’umukandida uzagenwa na FPR mu matora y’Umukuru w’Igihugu ateganijwe muri 2017.
Yagize ati “ Icyari kigamijwe ni ugukusanya no gutanga ibitekerzo byazashyirwa muri Manifesto y’Umuryango. Murabyumva ko twatangiye kwitegura amatora ya 2017, nidutanga umukandida agomba kujyana gahunda yiyamamarizaho y’ibikorwa bizagerwaho, ibyo rero ni ibitekerezo bigomba guturuka mu Banyarwanda.”
Nyirahabimana yavuze ko ibyo bitekerezo bizakusanywa hirya no hino mu turere nyuma bigahurizwa hamwe ku rwego rw’igihugu, maze bigatoranywamo ibizifashishwa.
Gutanga ibitekerezo ngo birakorwa mu gihe byinshi byari byaremewe na Perezida Paul Kagame byashyize mu bikorwa.
Mu byashyizwe mu bikorwa muri ako karere birimo ibikorwaremezo byagiye byubakwa nk’imihanda n’inyubako zitandukanye. Ako karere kandi kabashije kugera ku rwego rwo kugira abakene bake mu gihugu.
Nyirahabimana asanga mu bitekerezo batanze hari ibigarukwaho na benshi, afitiye icyizere ko bizashyirwa mu bikorwa ku buryo budasigara.
Ati “Harimo kongerera ubushobozi abaturage kugira ngo bagire uruhare mu igenamigambi. Murabizi ko hari uko bikorwa ariko ntibirafata cyane ngo abaturage mu mudugudu bahaguruke bajye hamwe bavuge bati dore ibyo dushaka bizamuke bijye hejuru.”
Yavuze ko ibyo bizafasha abaturage ngo bagire ijambo rikomeye mu bibakorerwa,kandi abanyarwanda bakaba babihuriyeho.
Mu karere ka Gicumbi bifuza ko harwanywa inzoga za kanyanga n’ibiyobyabwenge, naho mu karere ka Rubavu mu rwego rwo guteza imbere ubucuruzi mu turere dukikije ikiyaga cya Kivu hakubakwa icyambu kinini.


text:
Umusomyi w’ UMURYANGO yatwandikiye agira ngo umugire inama y’icyo yakora akagarura umugore we wahukanye kuko umugabo we ari nawe wifuza inama yawe atakibasha gutera akabariro.
Yagize ati “Nagize ikibazo gikomeye cy’uburwayi butuma ntabasha gutera akabariro neza. Ngitangira byatangiye ndangiza vuba mu gihe cy’imibonano mpuzabitsina. Ubwo burwayi bwaje nyuma y’imyaka 5 nshakanye n’umugore wanjye. Ubu burwayi mbumaranye imyaka 10
Muri icyo gihe (ngifatwa) hari igihe umugore wanjye yankaresaga cyane najya gushyiramo ngahita ndangiza kandi igitsina nticyongere guhaguruka.
Mu ntangiriro z’uyu mwaka byahumiye ku mirari ubwo nahuraga n’uburwayi bwa diyabeti noneho n’ubushake buragenda burundu. Kuri ubu maze amezi 6 ntatera akabariro kandi nta n’ubushake mfite bwo kubikora.
Umugore wanjye yabonye bimeze bityo ahitamo kwahukana ambwira ko icyo yaje gushaka iwanjye nakimwimye ko azagaruka nakibonye.
Bakunzi b’ Ikinyamakuru UMURYANGO nagira ngo mugire inama, nakora iki kugira ngo nkire ubwo burwayi n’umugore wanjye agaruke mu rugo. Mungire inama ndabasabye.”}
Umusomyi w’ Umuryango.rw
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
Ndi umumama w’abana babiri. Nanjye umugabo wanjye yagize icyo kibazo cyo kurangiza vuba no kudashaka gutera akabariro. We yabiterwaga n’uburwayi bwa diyabeti yari afite ndetse n’uko mu busore bwe yigeze kwikinisha. Hari igihe yayiyishyiragamo igahita igwa. Ubundi akamara nk’umwaka adatera akabariro. Nageze aho nshaka ku ruhande umwunganizi ariko nyuma nza kugira ubwoba mu gihe umugabo wanjye yabimenya. Nabitekerereje umudamu w’inshuti maze andangira umugabo ukora mu bashinwa uvura akoresheje imiti ikorwa n’abashinwa. Uwo yaje guha umugabo wanjye imiti ya Food Supplement imuvura ubwo burwayi bwo kurangiza vuba na diyabeti. Ubu asigaye atera akabariro nkumva ndanyuzwe cyane. Ibyo kumuca inyuma nabaye mbihagaritse. nawe niba ukeneye gufasha wahamagara uwo mugabo wavuye umugabo wanjye akamufasha. Uwo mugabo numero ye ni 078715012
Muraho! nanjye icyo kibazo nigeze kukigira ariko njye byaterwaga no kuba narigeze kwikinisha kera nkiri umusore. Nigeze kujya kwivuza kuri Fayisali biranga njya no kubitaro byo ku Muhima biranga. Naje kuvurwa n’imiti ikorwa n’abashinwa yo mu rwego rwa food Supplement nahawe n’umuganga ukorana n’abashinwa. Uwo mugabo numero ye ya Telefoni ni +(250)787150912. Ni nayo akoresha kuri Watsapp


text:
Igice cya (11) cy’ubuhanuzi
June 29th ,2015 Ijambo ry’Uwiteka rinzaho rirambwira riti,mwana w’umuntu,dore abana bab’abantu bavugishijwe amagambo menshi kubera umurimo wanjye unkorera.Ariko nyamara bamwe bahakana bemera gusa kubera umwuka wishyari nurukundo rucye,no kudakizwa ndetse bakabura n’ubupfura nibyo bibibatera kuko bumva yuko uwo murimo wakabaye ukorwa nundi muntu bibonamo uko niko Uwiteka avuga.
Ijambo ry’Uwiteka ryongera kungarukaho rirambwira riti,dora ubwami bw’uRwanda bwimye ingoma kandi cyane ndetse.Dore ubwoko bw’Abanyarwanda biyita abakongomani bavuga ururimi rw’ikinyarwanda bazakurwaho umuvumo n’Umwami w’uRwanda ubwo azaba amaze kwima ingoma uko nko Uwiteka avuga.Abatazashobora gutahuka muri gakondo bazapfana uwo muvumo kuko nta mugisha wundi bazabona uko niko Uwiteka Imana yabakiranutsi avuze.
Mwana w’umuntu reba imbere yawe maze ubwire icyo ubonye,nuko nditegereza mbona umufasha wa Pastor Jean Marie wahoze akorera umurimo w’Imana muri Eglise Vivante.Nuko ijwi ry’Uwiteka rirambwira riti,mwitegereze cyane,ndamwitegereza mbona haje umuhanuzi mukuru araza afata inkoni aramukubitagura imbere y’abantu aho uwo mudamu yarari akora umurimo w’ubudozi.
Maze ijwi ry’Uwiteka rirambwira riti,uko akubiswe n’umuhanuzi mukuru,niko nanjye ngiye kumukubita kubera ubwibone bukabije no kwishyira hejuru no gusuzugura uko niko Uwiteka avuze.
Ijambo ry’Uwiteka rinzaho rirambwira riti,mwana w’umuntu senga cyane ufate amasaha (48);yamasengesho kubera inkozi zibibi zo mu bwoko bw’Abarozi zihagurukiye umurimo wanjye dore imirimo yabo imaze kwangizwa numurimo wubuhanuzi none barateranye nyamara sijyewe ubateranije ahubwo nibo biteranije kugirango bakurwanye nyamara barashinga umuhunda ku kirenge kuko batazabishobora uko niko Uwiteka avuze.
Bavugishijwe ibintu birakomeye!
June 30th ,2015 Ijambo ry’Uwiteka rinzaho rirambwira riti,mwana w’umuntu,itereze urebe imbere yawe maze umbwire icy’ubonye.Ndareba kandi nditegereza mbona inyama nyinshi nkizo nari nabonye mu gitondo mbere yuko ntangira igice cya (11);CY’UBUHANUZI.
Nuko ndasubiza nti mbonye nkibyo nabonye mugitondo cyakare mbonye inyama ziri mukintu kimeze nk’imodoka ariko gifunguye hejuru cyuzuyemo inyama zivanga vanze izimibiri n’izumubiri no munda nimyijima.
Nuko ijambo ry’Uwiteka rirambwira riti,dore muri gakondo yabakiranutsi bakomeje kuvuga vuga bavuga umwakagara ko imbaraga ze zarangiye.Abenshi batangiye kubona ko ubutegetsi bwe butakiriho kuko yahangaye abamwicaje ku ntebe yibwira ko ageze aho abarisha imbatraga nyamara arashinga umuhunda ku kirenge kuko atazabishobora.
Dore ibyo wahanuye birasohoye ,ndetse abirirwaga bavuga yuko ngo ubuhanuzi butinze ,dore noneho buje bwihuta nk’umuyaga uko Uwiteka yabivuze ninako bibaye uko niko Uwiteka avuga.
Uyu niwe Imana yavuze ko izakoresha gukuraho umwakagara.
Umwami-kazi w’UBWONGEREZA.
Nuko rero nk’uko wabihanuye yuko umwakagara azakurwaho n’igihugu cy’Abongereza mu gice cya 1-3, cy’ubuhanuzi iki nicyo gihe cyabyo cyo gusohora uko niko Uwiteka avuze.Uhereye muri 2011-2015 abantu ntabwo batekereje neza ngo babone ko ibihanurwa bigiye gufata umwanya kugirango Uwiteka abahe akanya ko kwihana no guhindukira ahubwo bo bakomeje inzira zo gukiranirwa kugeza magingo aya Uwiteka Imana ntahutiraho atanga umwanya wo kwihana no kwigenzura kugirango hatazagira uvuga ko atahawe umwanya uhagije kuko nd’Uwiteka uca imanza zitabera.
Ubu rero igihe nari narabahaye cyo kwihana cyarangiye niyompamvu ureba ko ibyahanuye byegereje kumuryango ndetse byiteguye gusohora kugirango ubwoko bwanjye buruhuke uko niko Uwiteka avuga.
Dore abanyarwanda bararambiwe ndetse bageraho bavuga ko ubuhanuzi bubeshya kuko budasohora amaso y’ubwoko bwanjye yaheze mukirere ategereje ibyahanuwe,None bwira ubwoko bwanjye ngo nimutunganye inkuge kuko imvura y’umuyaga namahindu biraje kandi bizanye ubukana bukomeye kuko uko Uwiteka yabivuze ninako bisohoye uko niko Uwiteka avuze.
Impanda ya nyuma mu Rwagasabo!
Babwire uti,iyi niyompanda ya nyuma abari mu ntegenke bazivemo,abaguye babyuke kuko ntishimira kurimbuka kubwoko bwanjye.Ahubwo bashake mu maso h’Uwiteka kugirango nzabere inkuge mu gihe cy’ibikomeye bije byuhuta kuko bigeze mu marembo ya gakondo yabakiranutsi.
Dore Malaika uzanye ibyo byago yamaze kuhagera ahagaze mu marembo!Ategereje guhabwa itegeko ngo atangire akazi,nuko rero mwana w’umuntu wumvise bavuga ngwiki ubwo witegerezaga.
Numvise bavuga ngo:Abashaka kwihagarika ntibihagarike iruhande rwizo nyama kuko ninyama zateguwe neza ndetse ziratunganywa kugirango abaza kuziteka zibagora bazoza.Nuko aramabaza ati,izo nkari waba wamenye icyo bisobanura?Ndasubiza nti oya Nyagasani!Arambwira ati,kutihagarika iruhande rwizo nyama nukudahirahira ngo bongere kuba bavuga amakuru yogusebya no gutuka igihugu cy’Umwami kazi.Kuko nibongera barahita bahaura nakaga gakomeye uko niko Uwiteka avuze.
Impamvu y’intambara mu karere kibiyaga bigari,n’INYENYERI y’Uwiteka yahaburiye irengero!
Uhereye mu mwaka wa 2005-2007 Uburayi n’America ngo babonye« inyenyeri izenguruka ku mu gabane w’ibyo bihugu,maze iburira ku mugabane w’Africa y’uburasira zuba.Uhereye icyo gihe,ibi bihugu by’ibihangange byatangiye guhangayika byibaza ngo niki,kigiye kuba mu isi yabazima?
Ibyo byatangiye gukora ubushakashatsi kuniko byavuzwe nabavugabutumwa bazaga kuvuga ubutumwa girango bamenye aho iyo NYENYERI yaba yaraburiye.Maze batangira kuneka babinyujije mubanyamasengesho basenga baba zungu.
Abanyamasengesho bagiye imbere y’Imana barasenga,ariko nta bwo Imana yabahishuriye kubera yuko basenze,ahubwo nta bwo Imana ijya ikorera mu bwihisho kuko ibyo ikora byose ntawubasha kuba yabikoma imbere.Ubwo ukurikije uko abo bavugabutumwa baba zungu bagiye bavuga abo jyewe ubwanjye nuyumviye bitari amabwire cyangwa ibihuha face to face.
Bavuze yuko babonye INYENYERI imanuka mu ijuru maze ikazenguruka mukirere cy’IBIYAGABIGARI, bivuze ngo n’Urwanda,Uburundi,Congo,Uganda,Tanzania wenda wogereho na Kenya.Ariko cyane cyane ngo iyo Nyenyeri yaraje ihagarara mu gahugu gato aba ariho icumbika.Bakoze ubushakashatsi ngo baje gusanga ar’igihugu cy’uRwagasabo.
Ubwo bamenya yuko har’icyo Imana igiye gukora,ubwo inkozi z’ibibi zatangiye gushaka kumenya umugambi w’Imana yaba ifite ku Rwanda nibwo bahise barekura amafaranga menshi bayaha Pastor Antoine Rutayisire kugirango atangize ibyumba byamasengesho bityo abanyamasengesho bazajye bandika amayerekwa bityo batange za raporo kubakuru b’ibyumba byamasengesho bityo nabo bazamure raporo bayihe Pastor Antoine Rutayisire nawe ayihindure mucyongereza ayitange kubazungu ngayo nguko uko baneka umwuka w’Imana nubwo ntacyo bashobora kuba babikoraho cyangwa ngo baburizemo umugambi w’Uwiteka Imana yo mu ijuru.
Ubwo kugirango bahamye yuko ayo makuru arukuri,bashatse undi muvuga butumwa witwa SEBAKARA Sandrale umuherwa w’umunyamafaranga ubu asigaye abarirwa mu mamiliya yamanyarwanda,akaba umugabo ukijijwe kandi wimfura jye twarasenganye rwose ndetse arwanya imikorere yabafarisayo,ariko na none ntiyabashobora kuko bidashoboka ko uwo umwuka ukurwaho usibye kuzaza k’Umwami wacu Yesu Kristo niwe uzawusenya.
Sebakara nawe yahawe inkunga nabanyamasengesho nyuma yuko uwo mugambi Antoine yari yaratangije ntabwo waje gukomeza aho byapfiriye n’Imana ihazi,ariko nkeka ko nyuma yuko Antoine abereye Pastor agahabwa izindi nshingano ntawundi wabashije kwitangira uwo murimo urimo utunyungu tutagaragara twihishe inyuma yamasengesho.
Nibwo abazungu iryo perereza ry’umwuka w’ubutasi kubwo gushaka kumenya amakuru y’iby’umwuka byaba bigiye kubera mu Rwagasabo.Nibwo SEBAKARA yahuye n’umuhanuzi Majeshi Leon bamutumiye muri icyo cyumba cy’abanyamasengesho ndetse banifuzaga ko yababera umunyamuryango,ariko ntibyaje gushoboka kuko byari mu minsi ya nyuma yogukurwa kubutaka bw’umwakagara.Nibwo umuhanuzi Majeshi Leon yaganirije abo bose bari muri ayo masengesho ababwira ibizaba mu rwagasabo nk’uko Uwiteka Imana yabimubwiye,ubwo yababwiraga bandika mu gitabo cyinini cyane cyateguriwe kwandikamo amayerekwa nk’uko umuhanuzi Leon abivuga yatangiye saa 10hrs z’amanywa ageze saa 3hrs z’umugoroba.
Ubwo niko bandikaga ubuhanuzi.Bene data ngirango murabona neza uburyo abana bab’abantu arabahanga cyane uburyo baperereza umwuka w’Imana ngo babashe kumenya ibigiye kubaho mu isi yabazima niba bishoboka babiburizemo.Ariko ntibishoboka gusa sekibi bizeye ahora ababwira yuko bishoboka ko barwanya Imana bakaba bayinesha.
Ngiyo imvo n’imvano by’intambara irimo kubera mukarere kibiyaga bigari.Ikibazo cya mbere n’ikinyoma cyimitswe ku ntebe yabukunzi,ubugira kabiri,n’ikinyoma cyimitswe mu itorero ryiyitirira Kristo.Ubugira gatatu n’ubujiji cyangwa ubwenge bucye bugaragara mu bana b’Imana batazi ko umwanzi ari muri bo.
Bityo ugasanga abana bisi bafite ubwenge kurusha abana b’Imana very sad,birababaje cyane,niyompamvu mu gihe gisa nk’iki,Imana yahagarukije abantu baciye bgufi kandi binsuzugurwa kugirango izakoze isoni abitwa ko bakomeye,kugirango bizamenyekane yuko Kristo ari we mwana w’Imana ndetse akaba n’Imana.
Impamvu yibi byose n’ububyutse bwakomeje guhanurwa nabahanuzi,nyamara hashizekire kire Imana ivuga ko igiye kuvangura ibishimwa mu bigawa,ibyo bisobanuye yuko umugore udakwiriye kubana n’umugabo mu buryo bw’Imana butar’ubw’abantu,Imana igiye kubavangura kuko harabashakanye kubera ubuhanuzi bw’Abadayimoni banyuze mu bahanuzi bavangiwe n’umwanzi cyangwa biyitirira iryo zina ariko bakorera umwanzi kandi babizi neza icyo bakora abo bamaze gucirwaho iteka kuko nta mbabazi zabo zisigarijwe.
Imana ivanguye ihene mu ntama,ivanguye imvange mu itorero ry’umwana wayo ari we Umwami wacu Yesu Kristo,akaba n’imfura muri bene se,kugirango yitwa imfura muri byose.Bene data Uwiteka adushoboza uko dushoboye kuko dushobozwa byose na Kristo watubambiwe kugirango tubagezeho ubufasha bw’umwuka bityo ntimukomeze gutereganwa nk’umuhengeri wa buri kanya nkaho mukiri ab’Isi.
e-mail:nccleon@gmail.com


text:
Nkuko musanzwe mubimenyereye hano kuri touchrwanda, rimwe na rimwe tubagezaho udukuru dusekejeje tubafasha Gorora Imbavu, kuri uyu munsi rero twabahitiyemo izi byendagusetsa z’akataraboneka, isomere maze wisekere:
1.Umuminisitiri wo mu rwa Gasabo yaragiye yegera umukuru w’igihugu mu rwego rwo kwihakirwa, ati “ibigambo biri hanze aha birandambiye. Uzi ukuntu twumvikana ariko icyakubwira ibyo rubanda barocangwamo. Uzi ko bavuga ngo jye namwe ntitwumvikana, ngo mbese tumeze nk’injangwe n’imbwa?” Nuko umukuru w’igihugu ati “mbese ni uko bavuga? Ubwo se bashaka kuvuga ko ari jye ari nawe injangwe ari nde?” Wa muminisitiri biramushobera ariko aza kuhikura, ati “ubwo injangwe baba bavuga ni jyewe nyakubahwa perezida wa repubulika.” Perezida ati “ibyo ndabyumva neza, ariko se dukomeje gato, noneho ubwo ni ukuvuga ko imbwa baba bavuga ari nde?” Minisitiri noneho biramushobera. Cyakora arikokora ati “ubwo imbwa na yo ni jyewe nyakubahwa perezida wa repubulika.“
2.Umugabo Ngunda yagize atya akurira imineke arangije arenzaho salade. Ntihashize isaha imwe gusa aba arengejeho ibijumba byokeje. Hatari hashira iminota 30 aba aroshyeho ibigori bitetse. Mu nda sinakubwira ibiyoka bitangira gutongana. Ngunda ati “ngo ubwo rero izi nzoka rirampima. Ntibimbuza gukomeza kwihera inda.” Akomeza kuryagagura buri kanya. Uko aryagagura inzoka zikarushaho kwitotomba, arambiwe akora ku nda abwira ibivugiramo ati “mbahaye igice cy’isaha mukaba mwumvikanye, mwakwanga nkabasohora.” Umugabo yikomereza umurimo we wo gutera imere. Mu nda na byo biranga , ni bwo umugabo atangiye kumisha indabo hirya no hino, ari byo bamwe bita gutera ibiro. Maze areba ibyo amaze kuruka ati “sinari nababwiye ko nimutumvikana mbasohora? Mwagira ngo sinabivugaga nkomeje?”
3.Umushakashatsi yinjiye mu ishyamba maze akubitana n’intare. Akanura maremare maze arivugisha ati “Mana yanjye ukore ku buryo iyi ntare igutekereza kandi ibe yarabatijwe”! Intare nayo iti”Mana iri funguro urihe umugisha “.
The post Dore Byendagusetsa zidasanzwe, ziri Bugufashe Kugorora Imbavu appeared first on Touchrwanda.com.
This post first appeared on Rwanda Entertainment News - Touchrwanda.com, please read the originial post: here


text:
Niba utari ubizi iki nicyo gihe cyo gutangira kubikora.
Muri iki gihe ubuvuzi bugenda butera imbere,abantu benshi baragenda bakangurirwa kwirinda indwara batararwara,kuko burya kwirinda biruta kwivuza.Uzasanga bakubwira ngo uramutse unyweye amazi arimo indimu byakurinda indwara zitandukanye.Ese waba uzi ibyiza byo kunywa aya mazi arimo indimu byibuze ikirahuri 1 mu gitondo mbere yo kugira icyo ufata ?Muri iyi nkuru rero tugiye kurebera hamwe akamaro kabyo ku mubiri w’umuntu
Nkuko tubikesha ikinyamakuru cyandika ku buzima cyitwa santeplusmag,Dore ibyiza byo kunywa ikirahuri 1 cy’amazi y’akazuyazi arimo indimu mu gitondo :
1. Bifasha mu kuvura ibishishi(Acne) : Aya mazi afasha mu kugabanya igipimo cya aside mu mubiri,ndetse bigafasha mu kurinda ibishishi.Aha ushobora no koga aya mazi mu maso buri gitondo,niba ufite ibishishi,bizagenda bikira buhoro buhoro ndetse n’uruhu rugende rumeraa neza
2. Bigabanya ubushake bwo kurya (Appetite) : Aya mazi arimo indimu aba akungahaye cyen kuri vitamin B,C ndetse n’ibyo bita enzymes bifasha mu kuringaniza isukari mu mubiri ibi bigatuma udasonza cyane ndetse n’ibiro bikajya kuri gahunda.
3. Bizamura ubudahangarwa bw’umubiri : Aya mazi iyo uyanyoye,ubudahangarwa bwawe burakomera,bigatuma indwara zidapfa kukwibasira uko ziboneye ndetse anafasha gukura imyanda mu mubiri.
4. Birinda kwibumba k’utubuye mu mpyiko : Potasiyumu dusanga mu ndimu,ni imyunyungugu ifasha cyane kurinda kwibumba k’utu tubuye mu mpyiko.
5. Birwanya Ibicurane bya hato na hato : ni kenshi uzumva bakubwira ngo niba urwaye ibicurane,ngo nywa amazi arimo indimu,burya ntibaba bakubeshya,Indimu ihangana cyane n’udukoko two mu bwoko bwa Bacteri na Virus,utu akaba ari natwo dutera ibicurane.Ikindi kandi bizagufasha guhangana na za ndwara ziterwa no guhindagurika kw’ibihe.
6. Bizakurinda kurwara ikirungurira : Ubushakashatsi bwagaragaje ko unyweye ikirahuri cy’amazi y’akazuyazi arimo indimu,bifasha kuringaniza aside yo mugifu,bityo bikakurinda ikirungurira.
7. Bikomeza inzara
8. Bigabanya kubyimbirwa mu mubiri
9. Birinda ububabare bw’imikaya nyuma yo gukora imyitozo ngororamubiri cyangwa nyuma yo gukora sport
10. Bigabanya ubushake bwo kunywa inzoga : Kugira ngo ugabanye ubushake bwo kunywa inzoga, jya unywa amazi arimo indimu nimugoroba.Ibi byoza umwijima,bigakura Alukolo mu mubiri,bityo n’ubushake bwo kunywa inzoga bukagabanyuka.
Si byiza gushyiramo indimu nyinshi kuko zigira aside nyinshi,ushobora gufata ikirahuri cy’amazi y’akazuyazi,ugakamuriramo igisate cy’indimu ukabinywa mu gitondo nta kindi urarya.


text:
Mu gihugu cy’ Afurika y’epfo hadutse umupasiteri ubatirisha abayoboke be inzoga mu gihe bisanzwe bimenyerewe ko abandi babatirisha amazi. Amazina ye yitwa Bishop Tsietsi Makiti w’imyaka 52 afite itorero ryitwa Gabola Church akaba ari nawe uribereye umuyobozi .
Bitewe n’uyu mubatizo udasanzwe, itorero rye rimaze kugira abayoboke barenga 500 mu gihe cy’amezi abiri gusa byuvikana ko abantu bajyayo bakurikiye inzoga zihaba n'uyu mubatizo we udasanzwe.
Bishop Makiti ahamya ko ibi akora bijyanye n’ijambo ry’Imana kuko na Yesu yabikoze ubwo yahinduraga amazi divayi.
Yagize ati: “Muri iri torero tubanza gusengera inzoga mbere yo kuziha abayoboke bacu nk’uko Yesu yabikoze.”
Makiti yakomeje avuga ko abantu banyoye inzoga baba bishimye kandi ari abanyamahoro.
Ati: “Abantu banywa inzoga baba bishimye kandi ni abanyamahoro. Ibi bisobanuye ko baba bari mu gicucu cy’Isumbabyose.”
Bishop Makiti utavugwaho rumwe n’abakurikirana ibibera mu rusengero rwe, avuga ko kuba aha inzoga abyoboke be ndetse akazibabatirisha byagabanyije ibyaha.
Yagize ati: “Iki gikorwa cyatumye ibyaha bigabanuka, kandi byongereye urukundo n’ubwubahane. Kuva iri torero ryatangira ibyaha byaragabanutse mu buryo bugaragara nk’uko abaturage bagenda babitubwira.”
Ku meza ya pasiteri Makiti haba hateretseho Inzoga zikarishye
Aha baba bari gusengera Inzoga mbere yo kuziha abakirisitu
Iyo bamaze kuzisengera batangira kuzinywa ntacyo bikanga ngo kuko na yesu yahinduye amazi divayi
Mu rusengero ni uku biba bimeze


text:
Nongeye gusuhuza buri munyarwanda wese n'aho aherereye hose muri kano kanya. Muri byinshi Magayane yavuze ko bizaba mu Rwanda bimwe byarabaye abanyarwanda tubibonesha amaso yacu. Mu itangazamakuru n'isesenguramakuru bigendanye n'igihe cyangwa bigendana n'ibihe tugezemo numvise ari ngombwa kugira umusanzu ntanga ku banyarwanda bose mu kureba aho tugeze n'uko politiki yitwaye mu Rwanda rwacu.
Mu mvugo ya gihanuzi, Paul Kagame mu iyobera ry'isekurume ndwi zigenura manda y'imyaka 7 yatorewe ubugira kabiri
Mu magambo bwite ya Magayane yagarutse kuri byinshi cyane bizabaho byigaragaza nk'ibimenyetso by'ihirima ry'ingoma ya Rwabujindiri rurya ntiruhage ariwe twese twemeza ko ariwe Nyakubahwa Paul Kagame. Muri ibyo, yavuzemo ko ku ngoma ya Kagame hazabaho ibisahiranda birya akaribwa n'akataribwa, ko hazabaho sisitemu yo kuneka iteye ubwoba mu Rwanda ku buryo umwana azikanga ko umubyeyi we amuneka bikanagenda bityo ku mubyeyi nawe uzikanga uwo yibarutse.
Magayane kandi yaciye amarenga yemeza ko mu Rwanda hazabaho umutware uzatorerwa manda y'imyaka irindwi muri iki gihe cya Rwabujindiri ariko iyo manda y'imyaka irindwi akazayitegeka ntayirangize kuko umwami w'ishyamba azaza akamukoma mu nkokora. Mu isesengura ryanjye nkunda gukora, iry'uyu munsi ndagerageza kugaruka ku mvugo iziguye ya Nyakwigendera MAGAYANE maze mfashe abanyarwanda mwese kumva neza ihene izabyara isekurume zirindwi, kwanga kwonka kwazo, n'uburyo umwami w'ishyamba azaza kwiba izo sekurume bityo mbonereho no kwerekana igisobanuro cy'uwo MAGAYANE yise umwami w'ishyamba uwo ariwe niba ari umuntu cyangwa icyo aricyo niba ari ikintu!
Ese ubusanzwe byashoboka ko ihene tworora mu rugo yabyara abana barindwi???
Ntibishoboka ndetse nta no gutinda mu makoni kuri iki kibazo. Abaganga b'amatungo barabizi neza kuko ihene ibyaye nyinshi idashobora kurenza abana batatu(3). None kuki MAGAYANE yakoresheje ihene mu buhanuzi bwe agenura amarembera y'ingoma ya Paul KAGAME? Mbere yo gukomeza nagira ngo mbibutse ko mu mateka y'u Rwanda Paul KAGAME ariwe perezida watorewe manda y'imyaka 7 byemejwe mu itegeko nshinga ryatowe mu 2002-2003.
Muri icyo gihe Kagame yari akeneye kuzasazira ku butegetsi n'abo mu gatsiko ke kuko biyumvishaga ko imyaka 7 ari myinshi cyane nyamara mu kanya nk'ako guhumbya yararangiye nyuma mu 2010 Kagame yongera kwiba amatora none yinjiye mu mwaka wa 5 bisobanuye ko habura imyaka 2 ngo manda ya 2 irangire ari nayo yemerewe yonyine kuko atemerewe kwitoza bwa 3.
Iyi hene izabyara isekurume 7 Magayane yavugaga mu isesengura ryanjye mbona yarashakaga kuvuga igihugu nk'umubyeyi twagereranya n'ihene yonsa urubyaro rwayo ariyo igenura abaturage bishyiriyeho perezida muri manda y'imyaka irindwi kandi koko niko byagenze.
None se izo sekurume ndwi nizo zizanga konka cyangwa ni nyina izanga kuzonsa?
Nk'uko twese tubizi, ihene ikivuka ikenera konka kugira ngo ikure. Nyamara MAGAYANE avuga ko izo sekurume zizanga konka nyina kandi tuzi neza ko ihene ikiri akana iyo itonse amashunushunu(amahenehene) ipfa. Tuzi kandi ko ihene yonka ikunda cyane amashunushunu ku buryo itakwikura ku ibere. Bityo hakazaboneka impamvu ikomeye izazibuza konka(impamvu ikomeye cyane izatuma Kagame adakomeza gutegeka). Kuri we ntabwo twabyumva dutya ahubwo ndumva bisobanuye ko yabonye ko KAGAME atazarangiza manda y'imyaka irindwi.
Hano rero mpita ngwa mu mutego ukaze ariko nkagerageza kuwikuramo. Njyewe ubwanjye nzi neza ko Nyakubahwa Perezida KAGAME yarangije manda ya mbere y'imyaka 7 yiyongeza iya kabiri. None se ubwo MAGAYANE si umunyabinyoma? Niba Kagame yararangije manda ya mbere y'imyaka 7 nta nkomyi, kuki atarangiza n'iya kabiri? Ese aho ntiyarangiza n'iya gatatu?
Umwami w'ishyamba azajya mu Rwanda kwiba izo sekurume ndwi!
Muri iyi nteruro ya MAGAYANE niho agerageza gusobanura impamvu isa n'itumvikanaga mu nteruro ze zayibanjirije. Mu mvugo yumvikana kuri buri wese, umwami w'ishyamba bivuga INTARE ariko mu mvugo yegereye abaturage twabona ko ari umukuru w'ingabo uzashoza intambara kuri Kagame. Ishyamba bisobanura inzira y'urugamba. Ariko iyi ntare irasobanura na none amahane bigenura kurwana nyine bivuga INTAMBARA. Mu nteruro imwe mu gusesengura kwanjye, ndabona MAGAYANE yarashakaga kwerekana ko KAGAME ashobora kuzaterwa n'indwanyi u Rwanda rukinjira mu ntambara noneho iyo ntambara ikazaba impamvu n'insiriri yo gutuma Paul KAGAME atarangiza manda ye y'imyaka 7 bishushanya isekurume 7 intare izabuza konka nyina.
Ubu se politiki mu Rwanda kuri iyi taliki 10 Gashyantare 2015 yifashe ite? None se manda MAGAYANE yavuze ko Paul KAGAME atazarangiza ni iyi(2010-2017) cyangwa ni iya gatatu ashakisha imbaraga (2017-2024)???
Muri iki kibazo biragoye ko nk'umunyamakuru w'umwuga natanga igisubizo. Ahubwo ibiri amambu ndifashisha ibimenyetso by'ibihe kugira ngo bimfashe kwerekana aho ibintu byerekera mu Rwanda. Muri iyi myaka 4 Kagame amaze muri manda ye ya kabiri yahuriyemo n'imirimo ikomeye aho yatanze ibyo igihugu gitunze byose kugira ngo yikize abo yita abanzi be. Muri iyi myaka 4-5 ya manda ye ya kabiri niho yishemo nyakwigendera Col. Patrick KAREGEYA(+).
Muri iyi myaka 4-5 nibwo Paul KAGAME yahushije inshuro 3-4 umwanzi we nimero ya mbere Gen. Faustin Kayumba Nyamwasa. Muri iyi myaka 4-5 ya manda ye ya 2 nibwo hasohotse MAPPING REPORT yavugaga ko ubwicanyi Kagame yakoreye abahutu muri RDC bushobora kwitwa JONOSIDE biramutse byemejwe n'umucamanza ubifitiye ububasha.
Muri iyi myaka 4-5 isekurume ndwi zirimo kunyunyuza nyina ku nshuro ya kabiri zikayonka n'ayo mu mutwe, nibwo hasohotse filimu RWANDA'S UNTOLD STORY yahahamuye Kagame ikamutesha umutwe kakahava. Muri iyi myaka 4-5 ya manda ye ya kabiri, FDLR iri ku mwanya wa mbere mu madosiye atagituma asinzira. Muri iki gihe Paul KAGAME umubano n'ibihugu byo mu karere ni mubi cyane ku buryo ntawe umucira akari urutega. Muri iyi myaka niho KAGAME ubwe yivugiye ko azica perezida wa Tanzania.
Hamwe n'ibi bibazo byose kuri Paul Kagame amahirwe y'uko yarangiza iyi manda ya kabiri(2010-2017) ni macye cyane ndetse aragerwa ku mashyi!
Kuva 1994 Paul KAGAME agifata ubutegetsi mu Rwanda, amaze imyaka 20 ari mu ntambara y'ubutita n'abanyiginya bategekana nawe i Kigali. Bamwe yarabishe, abandi bararuta barumusigamo bararuhunga abandi yabamariye mu magereza. Ibibazo biri imbere mu butegetsi bimaze gukomera cyane ku buryo bishobora gushwanyuka umunota uwo ariwo wose.
Muri iyi myaka 3 isigaye ngo Kagame arangize manda ye ya kabiri, ntawakwemeza ko azayirangiza mu mahoro kuko ikihutirwa ari ukumenya niba azafata manda ya 3 cyangwa niba azaharira abandi. Uko mbibona Kagame ntiyakwemera ko hari undi utegeka u Rwanda kuko ibyaha yakoze yahita abiryozwa mu nkiko. Nahitamo kugundira akiyongeza, azi uko byagenze mu bihugu byinshi abaperezida bavugirijwemo induru bakirukanwa ku butegetsi bazizwa kubugundira.
No mu Rwanda bashobora kumuvugiriza induru kuko barembye. Ibi bikiyongera kuri bya bibazo narondoraga afite maze nkanzura mvuga ko mu isesengura ryanjye mbona Kagame ari hagati y'urupfu n'umupfumu na cyane ko abasirikari be ntiyumvisha ko bakongera kumwihanganira indi myaka 7 urebye aho abageze!
Mu gusoza, ndemeza ko n'iyo yarwarwanya akarangiza iyi manda, akiyongeza iya gatatu ayobowemo n'abamushuka ngo bakomeze bibonere imbehe; ndemeza ntashidikanya ko manda ya gatatu (2017-2024) yo rwose atayirangiza! Tubitege amaso!!!
UDAHEMUKA Eric
shikamaye.blogspot.no
Shikama ku Kuri na Demukarasi(SKUD)
----------------------------------------------------------------------------------------------
Indagu za Magayane murazisanga hasi aha:
INDAGU ZA MAGAYANE
INDAGU ZA MAGAYANE: MENYA AMATEKA NAHO IBIHE
BIGEZE MURWANDA
Perefe Zigiranyirazo muramu wa Habyarimana akimara
kumva ko nta kabuza Abatutsi bari hanze bazafata u Rwanda, nyuma ariko ngo
bakazarwirukanwamo n’umuzungu warubahaye, Zigiranyirazo yatse intsinzi,
Magayane ati kereka Habyarimana yeguye igihugu akagiha Abanyenduga kuko ni bo
bazi amacenga y’Abatutsi, bityo mwebwe mukicara.
Zigiranyirazo yavuze ko bafunga Magayane, Magayane
akigera mu buroko 1930 yabwiye uwamutekeraga ati: kuwa kane nzapfa maze kurya
imboga, Niko byagenze Kuko yahawe imboga z’isogo yakundaga kuwa kane yitaba
Imana. Yanabwiye n’uwo musirikare wamutekeraga ko azagwa mu maguru y’abagore,
niko byagenze uwo musore yagiye gusambanya umugore w’undi mugabo, ategerwa ku
irembo bamutsinda aho. Ibyo yahanuriye abandi ni ibi: yabwiye Ambasaderi
Kagenza Alphonse muri Nzeri 1972 ko Kayibanda uzengurutse u Rwanda rwose ngo
aribuka isabukuru y’imyaka 10 y’ubwigenge ko ariho asezera ku banyarwanda ko
nta myaka itatu azamara ategeka, ko nategura n’imva ye itazaboneka.
Yabwiye Kanyarengwe Alexis ko azahunga akambuka
Akagera, akagaruka arwana, akazitwa umutegetsi wa nyirarureshwa, akabona ibibi
n’ibyiza, nyuma agapfa adahinwe azize indara-mabuno. Yavuze ko hari abazungu
bagiye gufungirwa mu Ruhengeri, abandi b’abatasi bazabakurikira bakagwa kuri
Muhungwe byarabaye, abacanshuro bashatse gufata Congo banyuze i Goma mu 1978.
Surete ya Lizinde yari ikaze ibata muri yombi bafatirwa mu mahoteri ku Gisenyi,
bafungiwe mu Ruhengeri, nyuma y’aho abandi bakoreye plan yo gufata u Rwanda na
Congo byombi muri Parc y’ibirunga i Rwindi(Congo), baje mu Rwanda n’ibyuma
kabuhariwe bifotora, indege ibagusha muri Komini Kanama(Bugoyi-Gisenyi) hafi ya
Muhungwe.
Magayane yahamagariwe gukora animation bamamaza,
banacengeza amatwara ya Muvoma, ati: uwabyiniye Nkubitoyimanzi Rudahigwa, na Bwenge
nyakuri Kayibanda, ntiyabyinira Muvoma izanywe n’abungura bazubika u Rwanda.
Burugumesitiri Kabalira yahise amufungira mu kasho amuziza gupfobya MRND
AKANATUKA Perezida wayo ngo ni umwungura w’umushyushya.
Nyuma y’icyumweru
baramurekuye, Magayane abwira Kabalisa ati ati: kumfungira ubusa kwawe nawe
uzafungirwa ahatava izuba. Bwarakeye basanga Kabalira yarariye imisanzu ya
MRND, YAFUNGIWE MURI Prison Special mu Ruhengeri; Magayane yabwiye Theoneste
Lizinde ati: Ugiye kuzafunganwa n’abantu bambaye utubuye tubengerana ku ntugu,
mukazashyirwa aho wajyaga ufungira abandi. Bwarakeye Lizinde avumbura imashini
yakoraga amafaranga, iyo mashini yari ihuriweho na Majyambere n’ibindi
bikomerezwa.
Lizinde agijeje I bukuru, bati uyu muntu
azabwira abanyamahanga akari I Murore bati: tumwohereze Zimbabwe, navayo tuti
yateguraga coup d’Etat, ahite afungwa. Yabwiye Lizinde ati ikimenyetso
cy’ifungwa ryawe n’umwana uzabyarwa na Madame Habyarimana ari ikimara.
Byarabaye uwo mwana avukira mu Bubiligi ari ikimara(baramuhishaga) nta cyumweru
cyahise Lizinde atabwa muri yombi.
Magayane ati Lizinde
nafungurwa ,ingabo zizaturuka hanze, uzicarana nazo akanya gato, uzahunga
zizagutsinda hanze. Magayane yabwiye Adjudant Chef wayoboraga Gereza ya
Ruhengeri witwaga Sembagare ati: uri igikenya ntuzisazira. Bwarakeye ajya iwabo
I Muramba-Gisenyi, inkuba itagira amazi iramwasa. Magayane yabwiye undi
muyobozi w’iyo Gereza Adjudant cyarahani ati: uzicirwa muri iyi prison. Umwaga
wawe uzashirira aha.
Yabwiye abanyururu bagenzi be ati; iyi myenda mubona
y’umukara twambaye izasimbuzwa ibara ribengerana(Rose) yarongeye ati: ibohozwa
ry’iyi prison rizabanzirizwa no kuma kw’iki giti cy’ingazamarumbo mubona imbere
ya Gereza, ati hano mu nzu indani hazinjira ihene izaherekeza abashyitsi,
bwarakeye igiti kiriyumisha, naho ubwo Musenyeri Nsengiyumva yasuraga Gereza ya
Ruhengeri, bibagiwe gukinga ihene irabinjirana, nijoro bumva iramena
amasafuriya irya ubugali.
Magayane ati: ngicyo
ikimenyetso mwatashye, mais abazahungira Rwabeya muzashira. Abahungiye Rwabeya-Musanze
bahuye n’abakodo ba Mukamira baje kubohoza Ruhengeri, babamenaho urusoro babita
inyenzi kubera atahwemye kwikoma ingoma ya Kinani, byateye ubwoba abayobozi ba
Gereza ya Ruhengeri, bahitamo kumushyikiriza ibiro by’iperereza ngo yisobanure.
Yasabye ko Habyara n’ibyegera bye baza, maze ubuhanuzi bufatwa kuri za kasete
buranandikwa.
Dore uko yavuze: wowe Habyarimana ndagukandagiye
ugiye kugwa ku kibuga gikikijwe n’imfunzo kandi nupfa Kigali izuzuramo intumbi
agahishyi. Ibimenyetso ni abazungu bazaza kugukanga nawe uzashyira mu bitugu
byawe mu bushoroshori umugore w’umugambanyo, inyamaswa y’ihembe rimwe izaba
ibiyogoza mu rukiga na Ndorwa, iyo nyamaswa izakwira u Rwanda imena amaraso
menshi, izaguhitana nta kabuza, keretse weguye. Habyara ati shaka intsinzi:
Magayane ati ntayo, ati ubutegetsi bwawe buzafatwa nabo bavantara, bazigera
kino gihugu, nyuma bazakivanwamo nk’ubufindo.
Magayane ati uzasimburwa na Rusukumo ruzamara
amezi atatu, hakurikireho bihwahwa wok u ruzi rw’iwanyu, nyuma ye ngo hazategeka
Rwabujindiri rurya ntiruhage; uwo Rwabujindiri azajegezwa ihembe inshuro enye,
Ihirikwa rya Rwabujindiri rizagenda ritya; Magayane ati: azaraswa umwambi
w’igishirira na bene nyina ari mu Bugesera nyuma hazameneka andi maraso menshi,
noneho rutuku wamuhaye ubutegetsi ashyireho umusaza usheshe akanguhe uzaba ari
inyuma y’igihugu azane Ihumure, acyure rukara rw’ibisage ruzabyinirwa
bigatinda. Abantu bazaba baragiye ishyanga bose batahuke, habeho umunezero
n’uburumbuke n’amahoro ya nyayo.
Uko bizamera ingoma ya Rwabujindiri igeze mu
marembera: Hazabaho isubiranamo ry’abicaye ku ntebe. Hazabaho inzara, agahiri
n’agahinda, no kwiyahura. Hazabaho urwikekwe yewe n’umwana azatinya se na
nyina; hazabaho amalira yuzuye intango ku bari mu bihome, hazabaho ibisahira-nda
birya akaribwa n’akataribwa bazakora ibishoboka byose ngo batsindure rwara
rw’umugara rubundiye mu mashyamba, nyamara nabyutsa umugara igihugu kizabyara
igihunyira. Bazafatanya n’amahanga, nyuma bibe zero, ahubwo intambara yongere
itangire ikazahagarikwa na l’ONU ya gatatu.
Magayane ati uwo
rutuku uzaza agahagarara hagati y’abazaba barwana, niwe uzatoranya umutegetsi.
Hazabaho inyoni z’uducurama zizarika mu biti by’abo biyicaje ku ntebe. Hazabaho
ibika ry’isake isura urwimo ikigera ku mutambiko w’urusenge, hazabaho abandi
bazahanura nkajye bakabizira: hazabaho ihene izabyara isekurume indwi zange
konka. Umwami w’ishyamba azaza kwiba.
Mwibuke ko Magayane yavuze ati: nimubona Kigali
yuzuye amase atewe n’imyigaragambyo y’inka. Muzamenyeko Kinani yahirimye, kuko
amase azasimbuzwa intumbi z’abantu. Byarabaye mu kwa gatatu 1994 umugabo watswe
igikingi yazanye inka ze kuri Rond-point Kigali inka zacunzwe n’aba GD Umujyi
wabaye umunuko kubera amase. Nyuma y’ukwezi kumwe intumbi zasimbuye amase.
Ikindi gikomeye yaravuze ati: Habyarima napfa, abantu bazahunga iki gihugu, ati
ariko abazahungira mu majyarauguru y’uburengerazuba bazapfamo benshi.
Koko abahungiye Goma, Mugunga, Kibumba,
Katale, Kahindo basanze Dogiteri w'umututsi w'Umunyamurenge Ukomoka ku Kibuye
wo mu bihugu byo hanze yakwije amarozi mu majyaruguru ya Kivu, bayasigaga ku
gisheke, irindazi, umuneke, ikijumba, ikigeri, bashyize no mu bigage, inzagwa
n’amasigara, imbaga yarahatikiye ngo ni kolera daaaaaaaaaa! Magayane
yabisubiyemo inshuro eshatu ati: aba bavantara baturutse i Bugande Bazafata
kino gihugu nta kabuza, ati: ariko bararye bari menge kuko bazakibavanamo kandi
nabi.
Ababizi bemeza ko abo
mu kazu ka FPR imitungo yabo yambukijwe kera ikaba iri muri Eritereya,
Etiyopiya, Afurika y’epfo, I Burayi na Amerika, mbese barasahura nk’aho nta
mizero bafitiye u Rwanda. Ubu buhanuzi mbukesha umwe mu bakozi b’ibiro
by’iperereza bo hambere mu mwaka w’1978 uwandikiraga Kinani ibivuzwe na
Magayane. Ukunyunganira kwanyu bizadushimisha. Ntabwoba Gregoire. Cyangwa se
niba ufite ibindi watumenyesha wa kwandikira iyi website kuli
cyanyurwa@gmail.com


text:
Abo bakobwa, umwe w’imyaka 20 n’undi w’imyaka 23, batawe muri yombi na Polisi kuri uyu wa Gatandatu nyuma yo gukekwaho kwica abo bari batwite.
Umunyamabanga Nshingwabikorwa w’Umurenge wa Shangasha, Rusizana Joseph, yabwiye IGIHE ko uwo mukobwa w’imyaka 20 yafashwe nyuma y’amakuru yatanzwe n’abana bari bagiye kwahira ubwatsi bw’amatungo.
Yagize ati “Ni uwo mu murenge wacu wa Shangasha niho avuka ni naho n’ababyeyi be bari, ubwo we tukimara kubona umurambo w’umwana wapfuye nyine abantu bahise batangira gushakisha, biza kugaragara ko uwo mukobwa koko yari atwite ariko ubu akaba nta nda yari agifite. Ni abana babonye umwana ahantu bagiye kwahira ubwatsi bw’amatungo noneho bamusanga mu ishyamba yapfuye.”
Visi Meya w’Akarere ka Gicumbi ushinzwe imibereho myiza y’abaturage, Benihirwe Charlotte, yabwiye IGIHE ko uwo mwana yabonetse ibisimba byatangiye kumurya.
Uwo mukobwa amaze gutabwa muri yombi yabajijwe niba koko umwana yaramujugunye, ngo arabyemera.
Undi mukobwa w’imyaka 23, Gitifu Rusizana avuga ko yari amaze igihe gito akora mu kabari mu murenge wa Shangasha, ariko akaba akomoka mu Murenge wa Byumba, Akarere ka Gicumbi. Nawe yari amaze iminsi atwite ariko inda iza kubura.
Yagize ati “Nanjye ndamuzi ariko ku giti cyanjye namubonaga afite inda koko. Muri iki cyumweru nibwo natangiye kubona ntawe ukiri aho yakoreraga, hanyuma rero ejo nibwo yaje kugaruka, umuntu arambwira ati ’nimukurikirane murebe wa mukobwa yagarutse kandi nta nda agifite’.Twamujyanye kwa muganga kugira ngo bamusuzume ariko na we arabyiyemerera akavuga ko ngo hari umuntu wamufashije kuyikuramo i Byumba iwabo.”
Rusizana yakomeje agira inama abakobwa batewe inda batateganyije, kutazikuramo cyangwa ngo biyicire abo babyaye.
Yagize ati “Gutwita ni ibintu bisanzwe, yo yamaze gutwita abantu bakwihangana bakazarera uwo mwana. Iyo wamaze gutwita nta kindi umuntu aba agikoze, uba ugomba kumubyara ukamurera. Nta mpamvu yo kujya kwihekura ngo wiyicire uwo wabyaye.”
Abo bakobwa bombi bafungiwe kuri Sitasiyo ya Polisi ya Kaniga mu gihe iperereza rigikomeje.
Ingingo ya 143 mu gitabo cy’amategeko ahana ibyaha mu Rwanda ivuga ko uwihekuye uwo yabyaye cyangwa uwo abereye umubyeyi ahanishwa igifunho cya burundu.
Ingingo ya 162 ivuga ko umuntu wese wikuyemo inda ahanishwa igifungo kuva ku mwaka umwe kugeza ku myaka itatu n’ihazabu y’amafaranga y’u Rwanda kuva ku bihumbi mirongo itanu kugeza ku bihumbi magana abiri.


text:
Abarokotse Jenoside bafashijwe na RSSB barashima
Yanditswe na Amani Claude
Ibikorwa by’Ikigo cy’Ubwiteganyirize mu Rwanda (RSSB) bikomeje kurenga imbibi zijyanye n’inshingano z’umwihariko ku misanzu y’ubwiteganyirize, Pansiyo ndetse na mituweli, ku buryo abamaze gufashwa bishimira ko cyabahaye intangiriro y’ubuzima buganisha ku iterambere rirambye.
Ikigo cy’Ubwiteganyirize mu Rwanda (RSSB) cyashyizweho n’itegeko No 45/2010 ryo kuwa 14/12/2010, rigena inshingano, imiterere n’imikorere yacyo. Iri tegeko kandi ni ryo ryahuje icyahoze ari Isanduku y’Ubwiteganyirize bw’Abakozi mu Rwanda (Caisse Sociale du Rwanda/CSR) n’Ikigo cy’Ubwishingizi bw’Indwara mu Rwanda (RAMA).
Iri tegeko ryahinduwe kandi ryuzuzwa n’Itegeko No 04/2015 ryo kuwa 11/03/2015 riha RSSB indi nshingano yo gucunga ishami ry’Ubwisungane mu kwivuza (Mutuelle de Santé).
Inshingano y’ingenzi ya RSSB ni ugutanga serivisi zijyanye n’ubwiteganyirize mu Rwanda, ariko ikora n’imirimo ifitiye abaturage akamaro harimo nk’imishinga ibyara inyungu, gufasha abatishoboye n’ibindi.
Abarokotse Jenoside yakorewe Abatsi muri Mata 1994 baherereye mu turere dutandukanye tw’Igihugu barashimira iki kigo cyabahinduriye ubuzima, kikabaha ubufasha bwabakuye mu bwigunge .
Mu bikorwa RSSB yakoreye abarokotse Jenoside yakorewe Abatutsi harimo kurihira kaminuza abana bavutse ku babyeyi bahoze ari abakozi ba Caisse Social bishwe muri Jenoside, gusana inzu z’abarokotse Jenoside, kubaha umuriro w’amashanyarazi, kubagabira inka n’ibindi.
Abarihiwe na RSSB yababereye nk’umubyeyi
Abana b’abahoze ari abakozi ba “Caisse Sociale du Rwanda” banyuzwe byimazeyo n’uburyo RSSB yabakuye mu bwigunge ikanabafasha kubona intangiriro y’ubuzima, ikemera gufata inshingano zifatwa n’umubyeyi.
Mugiraneza Emilien, ni umwe mu bana bane RSSB yiyemeje kurihira amafaranga y’ishuri, akaba yiga mu mwaka wa kane muri Kaminuza y’u Rwanda, Ishami ry’ikoranabuhanga (mu cyahoze ari KKST) “Electronics and Telecommunication”.
Mu kiganiro yagiranye n’Imvaho Nshya, Mugiraneza yasobanuye ubuzima bugoye we n’abavandimwe be babiri banyuzemo kuva ababyeyi babo bicwa muri Jenoside yakorewe Abatutsi.
Icyo gihe yari afite imyaka ibiri, mushiki we umukurikira afite umwaka umwe, naho mukuru wabo afite imyaka ine. Yasobanuye ko RSSB yamufashije guhera mu mwaka w’amashuri wa 2013/2014 akimara gucutswa na FARG yamurihiye mu mashuri yisumbuye akabona buruse ya Leta.
Ati: “Ndangije amashuri yisumbuye natsinze ku manota ari hejuru mbona buruse ya Leta. Icyo gihe baje kudusobanurira ko umuntu wese ufite buruse ya Leta FARG itazamurihira, ahubwo tuzasaba inguzanyo nk’abandi banyeshuri babonye buruse. Icyo gihe byasaga nk’aho bigiye guhita biba imbogamizi kuko nabonaga ntazabasha kuyishyura.”
RSSB yatoranyije abahungu babiri n’abakobwa babiri mu bacukijwe na FARG ibizeza ko izabarihira kugeza barangije ikiciro cya gatatu cya Kaminuza, ubu Mugiraneza akaba ari we usigaye ku ntebe y’ishuri kuko bagenzi be batatu bamaze kurangiza iki kiciro.
Kuba RSSB yariyemeje kumurihira ngo byamufashije kwiga neza adatekereza ku ngorane zo kwishyura amafaranga yari kuba yagurijwe na BRD nk’uko bikorwa ku banyeshuri babonye buruse za Leta.
Ikindi Mugiraneza yishimira ni uko abaye umwana wa kabiri mu muryango wabo urihiwe na RSSB kuko mukuru we yarangije, ubuyobozi bw’iki kigo bukaba budahwema no kubaba hafi mu buzima bwabo bwa buri munsi.
Akomeza agira ati “N’iyo tugize ikindi kibazo mu bijyanye n’ubuzima tubayeho, RSSB igerageza kutugira inama. Kandi no mu bihe byo kwibuka badufasha mu bikorwa byo kwibuka ababyeyi bacu mu cyubahiro bakaduhuza n’indi miryango yabuze ababo bakoreraga “Caisse Sociale du Rwanda”.
Aha ngo bahakura ubuhamya bubafasha gukomera kuko babona abo bahuje ubuzima babashije kwiyubaka, bigatuma bahorana ikizere ko na bo imbere yabo ari heza.
Bugesera: RSSB yatumye basezerera agatadowa
Nyuma y’igihe kinini bakoresha agatadowa, abatuye mu Mudugudu wa Karambi uherereye mu Kagari ka Kayumba, Umurenge wa Nyamata, Akarere ka Bugesera, baravuga imyato RSSB yahagobotse ikabagezaho amashanyarazi.
Dore bamwe mu baganiriye n’Imvaho Nshya:
Rwagasana Theoneste, umuturage: Mbere y’uko duhabwa amashanyarazi na RSSB twacanaga udutadowa, ariko ubu umwana wange wavutse tumaze kuyabona ntiyakamenya. Kugira ngo dushyire umuriro muri telefoni byadusabaga kujya i Nyamata mu mugi, tukishyura amafaranga twanagenze ibirometero. Ikindi dufite radiyo, turacuranga tukumva amakuru y’aho Igihugu kigeze mu iterambere tudahangayikishijwe n’uko amabuye yashira. Inzu yose iba ibona ku buryo abanyeshuri basubiramo amasomo bize, n’abakora indi mirimo yo mu rugo nta kibazo bagira.
Kanamugire Moses, umwogoshi: Uwavuga ibyiza by’iterambere RSSB yatugejejeho ntiyabirangiza. Amashanyarazi yaranzamuye kuva ageze hano muri Karambi. Nabashije kwiteza imbere nkora Salon (icyumba bogosheramo imisatsi) n’ibindi bitandukanye kuko kuva umuriro ugeze ahangaha ndumva impinduka zambayeho ari nyinshi. Hashize imyaka ibiri nogosha; tuvuge ku munsi iyo byagenze neza simbura amafaranga y’u Rwanda 2500.
Uwiragiye Jean Bosco, umucuruzi: Tutarabona amashanyarazi twari tubayeho mu bwigunge kubera ko umuntu n’iyo yacanaga buji urumuri rwabaga rukeya. Urabona nkange ndi umucuruzi, iyo ucuruje ucanye agatadowa urumuri ntabwo rukwira hose ngo mu nzu habone ariko ubungubu turacuruza tukageza saa tanu z’ijoro nta kibazo dufite. Amashanyarazi yazanye impinduka zikomeye kuko byonyine buji na peteroli twakoreshaga byari byinshi ku buryo igiciro cy’amashanyarazi kiri hasi cyane ugereranyije n’ubundi buryo twakoreshaga bwo gucana. Amahirwe yo kunguka yariyongereye cyane kuko abacuruza ibinyobwa bazanye ibyuma bikonjesha ku buryo abakiriya babo batabura ibinyobwa bikonje.
Munyeshuri Alfred, umusuderi: Natangiye gusudira nkiva mu ishuri mu 2012. Ubu mfite inka niguriye, naguze n’igare n’imashini zange nkoresha; iyo nabonye akazi kenshi nange hari abandi mpamagara twiganye cyangwa na bo bazi gusudira nkabaha akazi, akaba ari nge ubahemba kuko mba napatanye.
Havugimana Eugene, Umuyobozi w’Umudugudu wa Karambi: Umudugudu wa Karambi ni umwe mu midugudu yatewe inkunga na RSSB; yaduteye inkunga y’amashanyarazi ingo zacu zabaga mu bwigunge ni kure y’Umujyi wa Nyamata. RSSB turayishimira ariko iyo abantu bari kumwe ntabwo bajya babura ibyo bakeneranaho; ikindi gihe nibona ubushobozi mu gihe cyose ikiri kumwe natwe tuzayishyikiriza ibyifuzo dufite turebe niba yagira icyo ibikoraho. Nibabishobora, mwabonye y’uko n’icy’amazi kiracyahari kandi natwe twiteguye kubunganira dushyiraho uruhare rwacu.
Ngirinshuti Viateur, umucuruzi w’ibinyobwa: Amashanyarazi yamfashije gukoresha firigo ku buryo no mu zuba ryaka babona ibinyobwa bikonje, kandi bafata icyo kunywa bareba televiziyo, nta nama zikomeye mu Rwanda ziducika n’imyiherero y’abayobozi yose tuba tuyireba imbonankubone. Mu bucuruzi na bwo byanyongereye inyungu kuko abakiriya baranywa bakageza mu masaha ya nijoro ariko mbere bageraga saa moya batashye.
Nyanza: RSSB yabakuye mu icuraburindi
Abarokotse Jenoside yakorewe Abatutsi batuye mu Mudugudu wa Mugali, Akagari ka Nyundo, Umurenge wa Muyira mu Karere ka Nyanza barashimira Ikigo cy’Ubwiteganyirize mu Rwanda (RSSB) cyabakuye mu icuraburindi ryatumye ubuzima buhinduka, bakaba batakiri mu bwigunge.
Aba baturage bavuga ko nyuma yo kubakirwa amacumbi n’Ikigega gishinzwe gushyigikira no gutera inkunga abarokotse Jenoside yakorewe Abatutsi batishoboye (FARG), babanje kubaho mu icuraburindi, bikaba byaratumaga bagorwa no gukora imirimo y’ijoro.
RSSB ibinyujije muri FARG yabakururiye umuriro w’amashanyarazi ugezwa ku nzu 52 zo muri uyu mudugudu, mu gihe bitari kubashobokera kuwikururira kubera ubushobozi bwabo buke.
Kabasinga Liberata, umwe mu baturage bo muri uyu mudugudu yagize ati: “Twarishimye cyane, impinduka nziza twarazibonye nyuma yo kubona umuriro. Mbere twari mu bwigunge abana bacu ntibanige neza, ariko nk’ubu mfite umwana wari umuswa mu ishuri ariko yaratsinze kubera ko yiga nijoro. Nange w’umupfakazi byaramfashije cyane, si mbona neza kubera ko bantemye mu mutwe mu gihe cya Jenoside, ariko ubu nkora uturimo twose ngatekera abana nijoro nta kibazo.”
Igenukwayo Maria na we yongeyeho ati: “Tutarabona umuriro twari mu icuraburindi. Urabyumva na we kuba usohoka ugasohokera ahatabona, nkange w’umukecuru hari ubwo nasohokaga mu ijoro ngakubita inkokora ku kibambasi nkagwa, none ubu ndakora ku rukuta ngasohoka, simbura umuriro muri terefoni, ncomeka akaradiyo nkamenya aho Igihugu kigeze.”
Uyu mukecuru arashimira cyane Nyakubawa Perezida wa Repubulika Paul Kagame, kuko imiyoborere myiza no kwita ku batishoboye n’abandi bababaye ari we bikomokaho.
Vumiliya Beatrice ahamya ko nk’umubyeyi ufite uruhinja amashanyarazi amufasha cyane, ati: “Iyo umwana arize cyangwa akituma, nshana itara nkamutunganya mbona. Mbere ho wacanaga umwambi ukaba watwika inzitiramubu cyangwa wawujugunya hasi ukaba wanakwitwikiraho inzu.”
Bampire Fortunée Umunyamabanga Nshingwabikorwa w’Akagari ka Nyundo, yashimiye RSSB n’abandi bafatanyabikorwa ba FARG badahwema gushyigikira abatishoboye barokotse Jenoside yakorewe Abatutsi.
Yagize ati: “Kuba abaturage bacu batishoboye barokotse Jenoside barahawe amashanyarazi, tubona ari inkunga ikomeye cyane kuko yabakuye mu bwigunge. Wasangaga bafite ibibazo bitandukanye, ariko byibuze umuriro watumye babasha gutarama nijoro, abana biga na nijoro, abafite ubushobozi baguze ibikoresho bikoresha umuriro nka televiziyo n’ibindi.”
Ahamya ko kubona amashanyarazi byabaruhuye gucana agatadowa, kuko ari ko gatwara amafaranga ya buri gihe yo kugura ibibiriti na peteroli kandi nta bushobozi buhoraho bwo kubigura babona.t
Rubavu: Abo inzu zari zarasaziyeho basaniwe kijyambere
Abarokotse Jenoside yakorewe Abatutsi batishoboye batujwe mu mudugudu wa Kabari, Umurenge wa Kanzeze mu karere ka Rubavu barashimira RSSB yabakijije kunyagirirwa mu nzu zari zishaje zikeneye gusanwa.
Izi nzu zari amatafari ya Rukarakara ahujwe n’igitaka, kimwe n’ibikoni byayo. Kuba muri izi nzu byari bigoranye ku miryango yatujwemo na FARG kuko zubatswe mu gace gakonja cyane.
RSSB yahatanze umuganda isana inzu 58 zari zibabaje kurusha izindi zitwara akayabo ka miliyoni 160 z’amafaranga y’u Rwanda, nyuma yo kuzishyiramo sima, kuzihomesha umucanga na sima, kuzisakara bundi bushya , kuzitera amarangi no gushyiraho inzugi z’ibyuma.
Mu gihe cyo kubaka, abenshi mu bagenerwabikorwa bahawe imirimo bahembwa miliyoni 40 z’amafaranga y’u Rwanda, babona ubushobozi bwo kuzitaha zifite ibikoresho byo mu nzu byuzuye.
Gaturarwanda Thomas: Nabaye hano muri iyi nzu isa nabi none FARG yazanye abafatanyabikorwa bayo baradusanira. Narashimye cyane kuko noneho bayubatse bakagenda bayirangije, keretse ibikoni ni byo bataradusanira. Nta kintu nabavebaho, ubu ibi bintu bimeze neza nge n’umugore n’abana bacu ntitugihangayikishwa n’uko imvura yaza ikatunyagira cyangwa ikadusenyera.
Mukeshimana Ancilla: Iyi nzu yaranshimishije cyane iyo nari ndimo ntiyari imeze neza, ari amatafari itanahomye. Akazi nakozemo na ko gafite byinshi kangejejeho kuko narakoraga nkabona ibintunga n’abana bange. Naguzemo ibikoresho byo mu nzu birimo “rideaux”, intebe n’ibindi. Ndashimira Leta ko yatwibutse, twari mu nzu yari yaratuguyeho ariko uyu munsi turi mu mutekano ukomeye, dufite inzu nziza banaduhaye ibyiringiro ko bazadusanira n’igikoni.
Nyiramutuzo Olive: Ngewe nari narabungabunze inzu yange narashyizemo sima nyitera n’igishahuro ikintu bampaye ni amabati n’amarangi gusa ariko naranyuzwe, narishimye. Uyu ni umunani baduhaye, twagahawe n’ababyeyi batakiriho.
Nyiramutarutwa Peruth: Inzu yari ishaje kandi yari yubatse nabi, RSSB bageze aho baraza barayivugurura. Ubu hari itandukaniro kuko inzu yari igitaka, idafite sima itubatse neza ubu bashyizemo sima. Ubu twarishimye kuko badukoreye neza. Icyo nasaba ni uko baza bakanyubakira igikoni kuko ntikigaragara neza iyo ubona giteganye n’iyi nzu.
Ndundu Alvera: Baradusaniye, inzu twabagamo yari iteye ubwoba, nta nzugi zabagamo. Mbere umuhungu wange yabaga yaguze akenda keza akajya gushaka ahantu hari inzu nziza akabitsa, umushyitsi yaza ngatinya kumwinjiza mu nzu kandi atari ngombwa. Abana bagiraga bagenzi babo b’abasore n’inkumi bifuza kubasura, ugasanga birabagora kuba babazana iwabo. Nayibagamo ari ukubura uko ngira, ubu twarashimye cyane kuko ubuzima bwarahindutse cyane.
Kagiraneza Xaver: Abo bagiraneza baradukoreye, mbere twaranyagirwaga kuko amabati y’inzu twabagamo yari amaze gusaza. Twari tubayeho nabi none ubu turashima ubuzima bwarahindutse, icyo dusigaje kubona ni amashanyarazi aduca hejuru kuko nta bushobozi dufite bwo kuyikururira, n’ibikoni biracyari nk’inzu twubakiwe mbere bikeneye kuvugururwa bigasa n’izindi.


text:
AKamaro k’igihingwa cya poivron
Poivron ni ikimera abantu benshi bakunda kurya cyane cyane iyo batetse ibindi biribwa nk’inyama ariko ntibamenye ko poivron zagirira akamaro kanini ubuzima bwabo baramutse bazirya inshuro nyinshi mu buzima .
Hano hari bimwe mubyo poivron ifasha umubiri w’umuntu:
Poivron zifite calories nke cyane kuburyo unariye igikombe cyuzuye cyazo ushobora kuba winjije calories 45 , ariko nubwo bimeze bityo , uba winjije vitamine b na c zirenze izikenerwa buri munsi.
Poivron zifitemo vitamin c yongera ubwirinzi bw’umubiri w’umuntu kandi igatuma uruhu rwe ruguma rutemba itoto.
Poivron zifitemo vitamine E y’ingenzi mu gutuma uruhu n’umusatsi w’umuntu kugira ubuzima
Poivron zifitemo vitamine b6 y’ingenzi mu mikorere y’ubwonko mu gutegeka imikorere y’ibice by’umubiri byose , kandi iyi vitamine ituma habaho ivugururwa ry’ingirangingo(cells).
Poivron zifitemo vitamine b6 na folate birinda umuntu kweruruka
Poivron zifitemo vitamine A ifite akamaro kanini mju gufasha amaso y’umuntu gukora neza by’umwihariko nijoro bikamurinda uburwayi bw’amaso bwa nijoro(night blindness).